Rebus Telur Separuh Masak, 100% Macam Dekat Kedai Mamak, Apa Rahsianya?

Sedapnya kalau boleh makan telur separuh masak! Bayangkan kuning telur yang melekit dah meleleh,
best
nya kalau dijadikan inti roti atau dimakan bersama nasi! Tetapi, apakah cara masak telur separuh masak yang termudah dan pasti menjadi?

Sebenarnya, cara buat telur separuh masak ini senang sahaja… Anda cuma perlukan telur dan air panas – campurkan keduanya dan siap!

Telur merupakan makanan kegemaran rakyat Malaysia sejak dahulu lagi. Ada sebabnya mengapa
telur kekal popular
 dan sering digunakan dalam masakan harian.

Selain rasanya yang sedap, telur rebus merupakan
makanan yang kaya dengan protein
. Bukan itu sahaja, ia juga merupakan sumber kalsium, vitamin dan banyak lagi nutrisi lain.

Benar, kuning telur
mengandungi banyak kolesterol
. Malah, sebiji telur yang bersaiz besar mungkin mempunyai 186 mg kolesterol. Banyak bukan!

Walau bagaimanapun, kajian menunjukkan pengambilan telur tidak akan
meningkatkan kadar kolesterol badan
. Jadi, anggapan bahawa telur tidak sihat untuk badan adalah sesuatu yang lapuk dan ketinggalan zaman!

Ingin tahu cara masak telur separuh masak? Jom, kami bongkarkan rahsianya!

Untuk mendapatkan lebih banyak info berkenaan Pemakanan Sihat, anda boleh klik
di sini
.

Fakta nutrisi

Sebelum kami terangkan lebih lanjut mengenai cara masak telur separuh masak yang betul, anda perlulah tahu kandungan nutrisi dalam sebiji telur. Antaranya ialah:

Kalori: 72

Protein: 6.24 gram (g) iaitu 13% daripada nilai harian (DV) anda

Karbohidrat: 0.6 g

Jumlah lemak: 4.35 g (6% DV)

Lemak tepu: 1.6 g (8% DV)

Kolesterol: 207 miligram (mg) (69% DV)

Natrium: 64.9 mg (3% DV)

Vitamin D
: 49.5 unit antarabangsa (IU) (6% DV)

Vitamin B12: 0.5 mikrogram (mcg) (21% DV)

Kalsium: 24.1 mg (2% DV)

Zat besi: 0.8 mg (4% DV)

Magnesium: 5.7 mg (1% DV)

Fosforus: 92.6 mg (7% DV)

Kalium: 66.4 mg (1% DV)

Zink: 0.6 mg (5% DV)

Iodin: 24.7 mcg (16% DV)

Selenium: 15.6 mcg (28% DV)

Cara masak telur separuh masak

Hendak tahu cara masak telur separuh masak seperti yang disediakan di kedai mamak? Untuk pengetahuan anda, telur separuh masak yang
perfect
 perlulah dimasak menggunakan teknik yang betul.

Di bawah, kami senaraikan bahan-bahan yang anda perlukan untuk menyediakan telur separuh masak:

Bahan yang diperlukan:

2 biji telur

Beberapa keping roti bakar

Langkah dan cara masak telur separuh masak

Langkah 1:
 Isikan air dalam periuk. Kemudian, tunggu sehingga air mendidih.

Langkah 2:
 Pastikan telur berada dalam suhu bilik. Anda juga boleh menggunakan ‘
egg pricker
’ untuk menebuk telur terlebih dahulu. Alat ini dapat mengurangkan risiko telur retak ketika direbus. Perlahan-lahan, masukkan telur ke dalam air menggunakan sudu.

Langkah 3:
Tetapkan pemasa selama 4-5 minit untuk pastikan telur dimasak sederhana. Telur yang dimasak begini selalunya mempunyai kuning telur yang cair dan meleleh. Jika anda inginkan kuning telur yang lebih keras, rebus selama 6-7 minit.

Sebagai panduan, anda boleh rujuk masa memasak di bawah untuk mendapatkan
telur rebus yang ideal
. Pastikan anda mempunyai pemasa ketika merebus telur.

Pastikan telur direbus selama 6 minit supaya ia masak sempurna, dengan kuning telur yang masih lagi cair dan melekit. Pastikan anda fokus pada pemasa. Setiap minit ada bezanya tau!

5 minit:
 Telur baru mula mengeras. Telur kuning dan putih masih cair, membuatkannya sesuai untuk dijadikan pencicah

6 minit:
Putih telur keras tetapi kuning telur masih cair

7 minit:
 Telur hampir mengeras sepenuhnya. Tetapi, kuning telur masih lagi melekit

10 minit:
 Telur masak sepenuhnya

Langkah 4:
 Masukkan telur ke dalam air sejuk serta-merta untuk menghentikan proses memasak. Langkah ini juga penting untuk memastikan kulit telur dapat ditanggalkan dengan mudah.

Baca juga:

3 Resepi Sandwich Telur Yang Pasti Buatkan Anda Terliur! Jom Cuba!

Ini 5 Cara Meluruskan Rambut Keriting Secara Semula Jadi, Guna Telur Pun Boleh!

Selalu Rebus Telur Tapi Tak Cantik Kejadiannya? Ini 2 Cara Merebus Confirm Menjadi!

Berapa lama perlu rebus telur?

Tempoh memasak bergantung kepada konsistensi kuning telur yang anda inginkan.

Selalunya, masa merebus selama 6 minit sudah cukup. Jika anda rebus lebih lama, telur akan jadi keras seperti telur rebus biasa.

Telur dengan bahagian kuning yang masih cair sesuai dimasukkan di dalam salad dan
dijadikan inti sandwic.

Tidak ada cara untuk pastikan telur direbus dengan sempurna setiap kali. Saiz telur dan juga suhu yang berbeza menyukarkan kita untuk menganggar masa rebusan yang tepat.

Walau bagaimanapun, selepas beberapa kali cubaan, anda pasti dapat menghasilkan telur yang
perfect
 setiap kali! Selamat mencuba cara buat telur separuh masak!


Memupuk Tabiat Pemakanan Sihat untuk Anak Anda

Jika anda berjaya memupuk tabiat pemakanan sihat untuk anak anda pada peringkat awal kehidupannya, ternyata ini akan memberikan manfaat yang berterusan sepanjang hidup mereka. Berikut 5 tip untuk membantu anda memulakan amalan ini.

1. Ajar mereka bila perlu berhenti makan

Meskipun golongan dewasa sedar akan tanda-tanda kekenyangan untuk berhenti makan, namun kebanyakan kanak-kanak tidak mempunyai naluri tersebut. Ibu bapa kerap mengalami kesukaran untuk mengajar anak waktu yang perlu untuk mereka berhenti makan, terutama apabila kanak-kanak mendapat makanan kegemaran mereka. Anda boleh mula mengajar kanak-kanak untuk memahami perut mereka dan menyuruh kanak-kanak bertanyakan soalan mudah kepada diri mereka, seperti “Adakah aku sudah kenyang?” atau “Jika aku terlebih makan, adakah perut aku akan sakit?” Cara ini dapat menyediakan kanak-kanak untuk mengembangkan kemampuan mereka bagi menyedari erti kekenyangan.

2. Makan sarapan pagi

Makan sarapan pagi kelihatan mudah. Namun, jika anda tidak membantu anak anda menjadikannya suatu amalan, maka mereka akan membesar dengan rutin makan yang tidak sihat. Mudah sahaja, mulakan hari anak anda dengan sekeping sandwic dan segelas susu, dan anda sudah boleh membantu kanak-kanak meningkatkan tenaga pagi mereka dan mengekalkan tenaga sepanjang hari. Memulakan tabiat makan sarapan pagi pada usia muda juga membantu anak anda untuk membesar dengan lebih baik, menjadi bijak dan mengelakkan mereka daripada terlampau banyak makan pada hari tersebut.

3. Makan perlahan-lahan

Belajar untuk makan perlahan-lahan memberikan banyak manfaat kepada anak anda. Cara ini dapat membantu mengawal kenaikan berat badan pada sebarang peringkat usia, membantu kanak-kanak menyedari tanda-tanda kekenyangan daripada otak dan perut mereka. Selain itu, makan perlahan juga dapat merendahkan risiko daripada tercekik. Walau bagaimanapun, sudah tentu kita mahu anak menghabiskan makanan yang diberikan pada mereka. Jadi, penting untuk setiap ibu bapa mengajar anak mereka cara untuk melambatkan kunyahan, namun masih pada kepantasan yang sesuai.

4. Bantu mereka untuk kekal aktif

Selain daripada belajar untuk memilih makanan sihat, adalah penting untuk mengajar kanak-kanak melakukan aktiviti fizikal sekurang-kurangnya 30 minit setiap hari. Kebanyakan kanak-kanak akan meniru ibu bapa mereka. Jadi, caranya, ibu bapa perlulah memulakan senaman dahulu supaya anak akan mengikut amalan ibu bapa.

Dengan matlamat untuk membina asas tabiat pemakanan yang baik untuk kanak-kanak, di samping mengajar mereka makan makanan bernutrien, ibu bapa juga perlu menumpukan perhatian kepada selera makan anak mereka. Jangan memaksa anak untuk makan makanan yang mereka tidak mahu. Sebaliknya, carilah alternatif dengan menawarkan nutrien yang sama amaun dengan makanan yang tidak digemarinya. Selain itu, elakkan juga daripada memberikan anak lebih makanan terutama apabila mereka sudah kenyang. Cara ini hanya akan membuatkan anak untuk terlebih makan.


Perut Boleh Masuk Angin Kalau Tidur Di Depan Kipas? Ini Jawapan Soalan Itu!

Selain alat penyaman udara
, masih ramai dalam kalangan masyarakat kita yang tidur menghadap kipas angin bagi mendapatkan udara nyaman lagi dingin.

Mungkin ia sudah menjadi satu tabiat normal kerana tidak ramai yang tahu bahawa perbuatan tersebut mungkin boleh membawa kesan tidak bagus.

Antara mitos yang popular adalah tidur menghadap kipas angin boleh
membawa masalah perut kembung angin
. Benarkah? Jom teruskan membaca artikel!

Untuk mendapatkan lebih banyak informasi tentang Sistem Penghadaman, anda boleh klik
di sini.

Apa punca sebenar perut kembung angin?

Kondisi ini adalah antara keadaan kesihatan yang biasa dialami oleh individu ekoran terlalu banyak
angin yang terperangkap di dalam perut
.

Ia akan menyebabkan kekembungan, kesakitan atau ketidakselesaan. Ini gara-gara angin yang terperangkap di dalam perut dan tidak mampu untuk keluar.

Antara punca yang menyebabkan
angin terperangkap di dalam perut
 termasuklah:

Diet pemakanan
: Pengambilan makanan dan minuman yang tinggi gula, garam, gas dan rendah serat boleh jadi punca utama

Tabiat pemakanan
: Tabiat seperti makan dengan laju, makan lebih banyak dan melengahkan waktu makan juga adalah puncanya

Hormon
: Khusus bagi kaum wanita, perubahan hormon
ketika sedang dalam proses datang haid
 juga boleh jadi punca kondisi ini

Sistem penghadaman
: Isu berkaitan seperti sembelit, intoleransi gangguan dan alahan pemakanan boleh membawa masalah ini

Penyakit
: Beberapa jenis penyakit seperti asid refluks, radang usus, pedih ulu hati dan stres juga boleh menyumbang pada kondisi kesihatan ini

Dalam pada itu, perut kembung juga turut dikaitkan dengan
tabiat tidur menghadap kipas
. Pun begitu, ia masih menjadi tanda tanya sehingga kini.

Kipas angin bukan salah satu puncanya?

Menurut kepercayaan orang lama, perbuatan tidur menghadap kipas mungkin tidak bagus untuk tubuh badan anda terutamanya terhadap organ perut.

Ini dibuktikan lagi dengan kepercayaan mereka untuk tidak menidurkan bayi di hadapan alat ini kerana khuatir boleh
menyebabkan perut masuk angin
.

Sebenarnya, ia mungkin merupakan satu mitos yang belum terbukti. Ini kerana punca bayi perut kembung angin
 adalah disebabkan salah cara penyusuan
.

Jadi, ia bukan salah satu punca perut masuk angin bagi individu tidak kira usia.

Pun begitu, kepercayaan orang lama ini mungkin tepat kerana memang wujud beberapa mudarat lain buat tubuh badan jika tidur menghadap kipas angin.

Mengapa ia tidak bagus untuk kesihatan?

Perbuatan tidur menghadap kipas itu tidak bagus kerana dikhuatiri boleh menyebabkan:

#1. Alahan

Kipas yang terpasang berupaya menyerap dan memutar pencetus alahan seperti
debu, habuk, debunga atau bulu haiwan
 terhadap individu tertentu.

Malahan, bilah kipas itu sendiri mungkin akan mengumpul kotoran jika tidak dicuci dengan betul dan kerap, lantas membawa kepada masalah alahan.

#2. Penyumbatan mukus

Sirkulasi udara daripada kipas boleh menyebabkan mulut, hidung dan tekak kering. Ia lantas membawa kepada masalah penghasilan dan penyumbatan mukus.

Ia sekali gus akan mengakibatkan hidung berair, hidung tersumbat, sakit tekak
 serta tidur berdengkur
 yang boleh dicegah dengan minum lebih banyak air.

#3. Kekeringan kulit & mata

Udara daripada kipas yang terpasang boleh menyebabkan
 kulit dan mata menjadi kering
 kerana ia telah mengeringkan cairan yang sepatutnya ada pada organ ini.

Disebabkan itu, anda mungkin perlu melembapkannya dengan losen, untuk disapukan pada kulit atau menggunakan ubat titis untuk mata bagi mengelakkan kekeringan ini terjadi.

#4. Kesakitan otot & badan

Pengaliran udara pada tubuh badan secara menerus boleh mengakibatkan otot mengalami tekanan
 lantas lebih berisiko untuk kejang
 selepas bangun tidur.

Kesannya, anda akan mengalami kesakitan otot dan badan yang mungkin tidak begitu teruk dan boleh dicegah dengan menghala kipas angin ke arah lain.

Jadi, tidak perlu pasang kipas angin ketika tidur?

Hakikatnya, tidur dengan pengaliran udara bukan satu kemahuan. Namun, ia satu keperluan ekoran cuaca di negara kita
terutamanya semasa musim panas
.

Jadi, tidak salah untuk terus melakukannya atau beralih ke alternatif lain. Contohnya seperti memasang pendingin hawa atau penyaman udara
dalam usaha mendapatkan tidur yang nyaman
.

Pun begitu, anda mungkin perlu memastikan bahawa alat pengudaraan seperti
kipas dinding
 dan lain-lain ini bebas daripada kotoran untuk mengelakkan pencetus alahan.

Anda juga mungkin boleh mengarahkan ia bukan tepat pada tubuh badan. Atau, anda boleh menggunakan tahap putaran yang rendah untuk tubuh badan lebih sihat.


Alat Ukur Tekanan Darah Digital VS Konvensional, Yang Mana Lebih Tepat?

Anda mempunyai alat untuk mengukur hipertensi atau tekanan darah di rumah? Tahukah anda, pemeriksaan tekanan darah di rumah merupakan antara langkah penting untuk menguruskan hipertensi.

Namun, bagi mereka yang baharu sahaja didiagnosis dengan
masalah tekanan darah tinggi,
 anda pasti tertanya-tanya tentang cara manakah yang lebih baik.

Adakah penggunaan alat untuk mengukur hipertensi di rumah itu sama tepatnya dengan pengambilan
bacaan tekanan darah tinggi
 di klinik atau hospital?

Jawapannya, mungkin ya! Namun, alat ini perlulah digunakan dengan cara yang betul.

Pada zaman sekarang,
alat pengukur tekanan darah amat mudah didapati
. Alat yang digunakan untuk mengukur keadaan hipertensi ini juga boleh didapati di farmasi tanpa sebarang preskripsi.

Walau bagaimanapun, sebelum anda mula mengambil bacaan tekanan darah di rumah, anda perlulah tahu teknik yang betul untuk menggunakannya.

Untuk mendapatkan lebih banyak info tentang Kesihatan Jantung, sila dapatkannya
di sini.

Bacaan alat untuk mengukur hipertensi tidak tepat, mengapa?

Walaupun doktor menggalakkan pengambilan bacaan tekanan darah di rumah, kadangkala bacaan ini tidak tepat. Namun, mengapa ini berlaku?

Menurut Dr. Swapnil Hiremath dari Ottawa Hospital di Kanada, ada puncanya mengapa bacaan yang diambil pesakit tidak tepat.

Sebab itulah, pesakit yang baru sahaja mula mengambil
bacaan tekanan darah tinggi di rumah
 digalakkan untuk membawa alat untuk mengukur hipertensi tersebut berjumpa doktor.

Doktor boleh menguji sama ada bacaan tersebut tepat atau tidak. Malah, doktor juga boleh mengajar anda cara untuk menggunakannya dengan betul.

Anda juga boleh membawa alat tersebut untuk diuji ketepatannya sekurang-kurangnya setahun sekali.

Tambah Dr. Hiremath lagi, hampir 30% pesakit mendapat bacaan sistolik yang salah ketika menggunakan alat bacaan tekanan darah.

Malah, perbezaannya adalah di sekitar 5 mm Hg berbanding bacaan yang diambil ketika di klinik menggunakan kaedah konvensional. Manakala, bacaan diastolik pula kadangkala berbeza sehingga 21 mm Hg.

Perbezaan bacaan tekanan darah
 bukanlah sesuatu yang memeranjatkan. Malah, ia berkait rapat dengan pergerakan, pemakanan dan juga emosi pesakit pada waktu bacaan diambil.

Sebab itulah, doktor akan mengambil bacaan sekurang-kurangnya dua kali untuk memastikannya tepat.

Bagaimana saya boleh mendapatkan bacaan yang tepat?

Ada beberapa langkah mudah yang boleh dilakukan untuk mendapatkan bacaan tekanan darah yang tepat ketika menggunakan alat untuk mengukur hipertensi.

Tidak dinafikan, ada beberapa faktor yang boleh menyebabkan peningkatan tekanan darah. Malah, peningkatan ini selalunya berlaku disebabkan:

Tekanan perasaan.

Merokok
.

Cuaca sejuk.

Senaman
.

Terlalu kenyang.

Ingin membuang air kecil.

Mengambil
minuman berkafein
.

Mengambil ubat-ubatan tertentu.

Untuk mendapatkan bacaan yang tepat, cuba elakkan faktor-faktor ini ketika mengambil bacaan tekanan darah. Selain itu, cuba ambil bacaan pada masa yang sama setiap hari.

Cara menggunakan alat tekanan darah dengan betul

Tahukah anda, anda boleh membaca tekanan darah sendiri di rumah? Malah, bacaan yang diambil juga lebih kurang sama dengan bacaan yang diambil oleh doktor di klinik atau hospital.

Pengambilan bacaan tekanan darah kendiri di rumah bukan sahaja menjimatkan masa, malahan anda juga boleh lakukannya pada bila-bila masa tanpa perlu melalui perjalanan yang jauh.

Walau bagaimanapun, ada beberapa panduan yang perlu dipatuhi ketika mengukur tekanan darah masing-masing:

Duduk diam dan jangan bergerak.
Jangan merokok
,
minum minuman berkafein
 atau bersenam 30 minit sebelum mengukur tekanan darah. Kosongkan pundi kencing sekurang-kurangnya 5 minit sebelum mengambil sebarang bacaan.

Duduk dengan betul.
 Pastikan belakang badan lurus dan tegak. Kaki sepatutnya diletakkan lurus pada lantai dan bukannya disilangkan. Pastikan anda baca arahan pada instrumen tersebut sebelum menggunakannya.

Ambil bacaan pada hari yang sama.
 Penting untuk anda mengambil bacaan pada waktu yang sama setiap hari, sama ada waktu pagi atau petang.

Ambil bacaan sekurang-kurangnya dua kali.
 Tulis bacaan tersebut di dalam buku khas. Jika alat untuk mengukur hipertensi yang anda gunakan menyimpan bacaan secara digital, bawa alat tersebut berjumpa doktor setiap kali janji temu.

Jangan ambil bacaan di atas baju.
 Jika anda lipat lengan baju sehingga ketat, bacaan yang diambil mungkin tidak tepat. Jadi, pastikan anda ambil bacaan terus pada lengan.

Baca juga:

Susah Hati Tekanan Darah Tinggi? Jom Buat 7 Petua Semula Jadi Ini!

Tabiat Makan Punca Tekanan Darah Naik Dan Turun? Ini Penjelasannya

Kesimpulan

Jika anda mempunyai alat yang digunakan untuk mengukur keadaan hipertensi, anda boleh gunakannya untuk memeriksa tekanan darah setiap hari. Malah, pembelian alat tekanan darah ini juga amat berguna
terutamanya untuk mengawal tekanan darah tinggi.

Dari segi ketepatan bacaan, alat untuk mengukur hipertensi digital boleh memberikan keputusan yang hampir dengan bacaan yang didapati di klinik. Namun, alat tersebut perlulah digunakan dengan betul!


Berapa Lama Bayi Bertahan Setelah Ketuban Pecah? Klik Untuk Jawapan, Penting Buat Bakal Ibu!

Pernah terfikir berapa lama bayi bertahan setelah ketuban pecah? Bagaimana pula jika air ketuban pecah tapi tidak ada kontraksi?

Teruskan membaca untuk mendapatkan penjelasan lanjut mengenainya,

Untuk mendapatkan lebih banyak info tentang Kehamilan, sila dapatkannya
di sini.

Air ketuban pecah

Apabila anda semakin dekat dengan tarikh bersalin, pastinya terdapat pelbagai persoalan bermain di minda seperti apa yang berlaku jika air ketuban pecah semasa sedang
bershopping
 persiapan bay
i?

Tetapi apakah sebenarnya dimaksudkan dengan ‘
air ketuban pecah
’?

Amnya, bayi dikelilingi cecair amniotik –
air ketub
an – yang berada dalam kantung di dalam rahim.

Apabila kantung ini pecah – biasanya berlaku tidak lama sebelum atau semasa bersalin. Sekiranya air ketuban pecah tapi tidak ada kontraksi, ia dipanggil
premature rupture of membranes
 (PROM) atau pecah membran pramatang.

PROM hanya berlaku dalam 8-10 peratus kehamilan. Bermakna dalam kebanyakan kehamilan, air ketuban akan pecah selepas
kontraksi bermula.

Jadi berapa lama bayi bertahan setelah ketuban pecah?

Berapa lama bayi bertahan setelah ketuban pecah?

Cecair amniotik terdiri daripada hormon, nutrien dan antibodi. Ia adalah kusyen pelindung untuk bayi yang mula berkumpul sekitar 12 hari
selepas persenyawaan
 berjaya.

Bayi juga meminum cecair ini seperti air dan akhirnya kencing di dalamnya.

Cecair ini bertanggungjawab untuk memastikan
bayi dalam kandungan
 kekal hangat dan membantu membangunkan paru-paru, sistem pencernaan dan sistem muskuloskeletal.

Tetapi selepas kandungan berusia 23-minggu, bayi tidak banyak bergantung kepada cecair amniotik untuk terus hidup. Sebaliknya mereka menerima nutrien dan oksigen da
ripada plase
nta. Selepas itu, kantung ketuban ini hanya berfungsi sebagai perlindungan sahaja.

Jika kantung pecah, bayi akan terdedah kepada jangkitan dan risiko lain seperti
tali pusat
jatuh (
cord prolapse
).

Berapa lama bayi bertahan setelah ketuban pecah? Ia bergantung kepada beberapa faktor, seperti:

Dalam kes di mana
bayi pramatang
, mereka mungkin dapat bertahan selama berminggu-minggu dengan pemantauan dan rawatan hospital yang betul

Dalam kes di mana bayi anda berumur sekurang-kurangnya 37 minggu, ia mungkin selamat untuk menunggu tempoh 48 jam (ada kalanya lebih lama) untuk fasa bersalin bermula dengan sendirinya

Kuncinya adalah pemantauan. Jika air ketuban pecah dan anda tidak mendapat rawatan perubatan, bayi mungkin menghadapi beberapa risiko yang serius dan bahkan meninggal dunia. Anda juga berisiko mendapat jangkitan dan komplikasi lain.

Air ketuban pecah tapi tidak ada kontraksi: Apakah bahayanya?

Anda mungkin pernah mendengar bahawa doktor akan memberikan tempoh 24 jam sebelum
teknik
induce
 dilakukan.

Secara amnya selepas kantung pecah, bayi disokong oleh plasenta untuk oksigen dan keperluan lain. Cuma kebimbangan utama jika ia pecah awal adalah risiko jangkitan kepada
bakal ibu
 dan bayi.

Baca juga:

Tunggu dan lihat

Jika anda tidak mempunyai sebarang faktor risiko, doktor mungkin mengikut prosedur yang dikenali sebagai
expectant management
(pengurusan jangkaan).

Pada asasnya ia bermakna anda akan menunggu dan melihat jika/bila
proses bersalin
 akan bermula dengan sendirinya.

Anda mungkin akan dipantau suhu badan dengan kerap serta tanda-tanda lain seperti kiraan sel darah putih untuk memantau risiko jangkitan.

Jika anda adalah positif untuk kumpulan B strep (GBS), doktor mungkin akan mengesyorkan untuk
pengambilan antibiotik
 selepas air ketuban pecah untuk melindungi bayi daripada jangkitan.

Augmenting labor
 – proses merangsang rahim – juga mungkin akan dilakukan dalam senario ini kerana potensi komplikasi lebih tinggi.

Risiko kematian sewaktu lahir

PROM dilabel sebagai 0.8 peratus punca
stillbirth
. Cara utama ia berlaku adalah melalui jangkitan kuman yang naik ke
saluran faraj
 dan sampai ke rahim.

Secara logiknya, semakin lama masa diperlukan untuk mel
ahirkan ba
yi, risiko akan jadi lebih tinggi untuk berlakunya jangkitan.

Berapa lama bayi bertahan setelah ketuban pecah tetapi belum cukup bulan?

Jika air ketuban pecah sebelum usia kehamilan mencapai 37 minggu, ia dikenali sebagai
preterm premature rupture of membranes
 (PPROM).

Berbeza dengan PROM, jika PPROM berlaku, doktor mesti menimbangkan faedah berbanding risiko
melahirkan bayi
 lebih awal serta mendedahkan mereka kepada jangkitan dan komplikasi lain.

Pemantauan hospital

Jika air anda pecah sebelum minggu ke-37, anda mungkin akan dimasukkan ke hospital untuk pemantauan. Air ketuban akan terus dijana semula, jadi adalah penting untuk memastikan diri terhidrat dan
berehat di katil (
bed rest
).

Berapa lama bayi bertahan setelah ketuban pecah? Jangan terkejut kerana dalam beberapa kes, pecahan dalam kantung boleh tertutup semula dengan sendirinya.

Dalam situasi yang lain, anda mungkin perlu melahirkan bayi lebih awal daripada
tarikh jangkaan bersalin
.

Sebelum bayi anda dilahirkan, doktor boleh memberi anda ubat untuk mencegah jangkitan serta steroid bagi membantu perkembangan paru-paru bayi.

Jika semuanya stabil, anda boleh bersalin sekitar 34 minggu. Jika anda mengalami komplikasi, doktor mungkin memilih untuk memulakan proses kelahiran lebih awal.

Kesimpulan

Kini anda sudah mengetahui berapa lama bayi bertahan setelah ketuban pecah. Malangnya, tiada apa yang boleh anda lakukan untuk mengelakkan ia pecah awal.

Sentiasa pantau sebarang cecair yang mengalir keluar sepanjang
tempoh kehamilan
 anda. Sekiranya terdapat sebarang kebimbangan atau keraguan, berjumpalah dengan doktor bagi mendapatkan kepastian.


Ayah Sering Buat Kerja Di Rumah? Ini Rahsia Anak Jadi Hebat, Sebab Lihat Si Bapa Rajin!

Jangan terkejut kerana antara ayah dan anak terdapat pengaruh kuat sehingga mampu diangkat menjadi sumber aspirasi kepada si kecil. Segalanya bermula dengan hanya melakukan tugasan rumah.

Teruskan membaca bagi mengetahui jenis tugas ayah setelah bayi lahir dan bagaimana ia boleh mempengaruhi anak.

Untuk mendapatkan lebih banyak info tentang Keibubapaan, sila dapatkannya
di sini.

Aspirasi ayah dan anak

Tidak dinafikan, ada kalanya anak-anak terlalu asyik bermain dalam dunia mereka dan seperti tidak mempedulikan kita
sebagai ibu bapa.

Namun sebenarnya, tanpa disedari, terdapat banyak perkara yang kita lakukan boleh mempengaruhi mereka.

Antara
ayah dan anak perempuannya
, jika mereka gemar melakukan tugasan rumah, ia secara tidak langsung cenderung menjadi aspirasi untuk si kecil menjadi lebih berjaya di masa hadapan.

Ini kerana berdasarkan kajian,
kanak-kanak perempuan
dibesarkan dalam keluarga di mana si ayah melakukan kerja rumah yang sama atau lebih banyak berbanding ibu dikatakan mempunyai cita-cita lebih tinggi.

Jadi apa yang perlu dilakukan oleh kaum bapa adalah untuk merajinkan diri menolong isteri dalam tugasan rumah ini. Ia secara tidak langsung dapat meningkatkan prospek kerjaya anak perempuan anda.

Bagaimana pula dengan
anak lelaki
? Anak lelaki yang melihat ayahnya bersama-sama berganding bahu melakukan tugasan rumah turut akan menjadi individu ringan tulang ketika dewasa nanti.

Baca juga:

Jenis tugasan rumah boleh dilakukan ayah

Jadi dengan impak positifnya kepada anak-anak, berikut disenaraikan beberapa tugasan yang boleh kaum bapa lakukan:

Mendandan rambut

Bun
 dan
 high ponytail
 antara gaya dandanan rambut yang bukan mudah untuk dibuat, apatah lagi jika anda tidak pernah mempunyai
rambut panjang
. Tetapi percayalah, ia cara yang paling comel untuk merapatkan hubungan kalian.

Menyemak kerja rumah bantu eratkan hubungan ayah dan anak

Melainkan si ibu adalah seorang guru, maka sebagai ayah tiada salahnya anda membantu anak menyiapkan tugasan kerja rumah mereka.

Menyediakan botol susu

Apabila mempunyai bayi, antara perkara paling ketara adalah anda tidak akan cuk
up ti
dur. Ini kerana kebanyakan ibu bapa – khususnya ibu
menyusu badan
, perlu bangun dan menyusukan si kecil pada tengah malam.

Jadi apakah tugas ayah setelah bayi lahir? Anda boleh memanaskan susu yang dipam atau membancuh
susu formula.

Membasuh baju

Jumlah baju
 kotor
 akan meningkat apabila anda mempunyai anak kecil dan bersekolah dan tugas ini tidak hanya perlu digalas oleh ibu.

Sebaliknya, sebagai ayah, kalian juga boleh membantu. Mungkin tip memastikan
baju sekolah kekal putih
 boleh dijadikan panduan.

Menghantar anak ke sekolah

Apa salahnya jika si ayah membantu menghantar anak
ke sekolah
 sebelum ke tempat kerja? Jika berkesempatan, anda juga boleh membantu menjemput anak pulang selepas habis sesi persekolahan.

Hubungan ayah dan anak #Luangkan masa sebelum tidur

Menidurkan anak antara cara terbaik mengeratkan hubungan dengan ibu bapa. Jika selalunya si ibu yang melakukannya, apa kata tugasan ini diambil ayah sekali-sekala?

Mengemas pakaian

Kebiasaannya tugas melipat, menyusun dan mengemas pakaian akan dilakukan si ibu, betul? Tetapi hakikatnya ayah juga perlu sama mengambil bahagian.

Memotong kuku, salah satu tugas ayah setelah bayi lahir

Bayi baru lahir
 mempunyai cakaran kuku yang sangat tajam. Ada kalanya, sebagai ibu, wujud rasa bimbang untuk memotong kuku si kecil – risau terpotong isi. Jadi ayah, ayuh galas tanggungjawab merapikan kuku si kecil!

Memandikan anak

Siapa yang tidak suka bermain air? Ayah, jangan lepaskan peluang ini untuk merapatkan hubungan dengan anak-anak. Sambil
memandikan anak
, ajak mereka bermain buih bersama beberapa ekor itik getah.

Membeli barangan runcit

Tugasan membeli barangan runcit turut harus sama digalas kaum bapa. Apa kata
ayah dan anak lelaki
, meluangkan masa bersama membeli barangan di pasar?

Memasak hidangan makanan

Hidangan makanan di sini bermaksud hidangan lengkap dan berkhasiat, bukan sekadar roti bersama sapuan
mentega kacang.

Jika selalunya si ibu yang akan ‘bertukang’ di dapur untuk menyediakan hidangan makan, apa kata sesekali, ayah mengambil tugas ini? Ia bukan sahaja mengeratkan hubungan dengan anak, tetapi ikatan perkahwinan kalian juga akan semakin utuh.

Membasuh pinggan

Tugasan mencuci pinggan ini boleh dilakukan secara bergilir antara ibu dan ayah. Jangan hanya mengharapkan isteri membasuh pinggan setelah selesai makan.

Eratkan hubungan ayah dan anak #Menjaga ketika sakit

Sebagai seorang bapa, anda juga memainkan peranan penting untuk menjaga anak yang
tidak sihat
. Jangan hanya membiarkan si ibu menggalas tanggungjawab ini.

Menukar lampin, tugas ayah setelah bayi lahir

Tidak tertulis tanggungjawab menukar lampin ini jatuh kepada si ibu, betul tak? Jadi ayah juga harus bersama-sama menggalas tugasan ini.

Usah berasa
 geli melihat
najis anak
 dan segan untuk membantu menukar lampin si kecil di tempat awam.

Akhir kata

Tiada salahnya untuk bapa sama-sama berganding mahu melakukan tugasan rumah bersama ibu.

Sebaik sahaja menjadi
pasangan suami isteri
 dan seterusnya bergelar ibu bapa, segala tugasan rumah adalah tanggungjawab bersama. Susah sama dipikul, ringan sama dijinjing.


Tanda Bahaya Jika Bayi Jaundis Mencapai Tahap Bacaan Ini, Ibu Jangan Terleka!

Masalah
baby
 kuning adalah isu yang sering dialami
bayi baru lahir
. Namun apabila bacaan kuning
baby
 mencapai tahap tertentu, ia berisiko mendatangkan bahaya kepada kesihatan si manja.

Untuk mendapatkan lebih banyak info tentang Keibubapaan, sila dapatkannya
di sini.

Memahami keadaan
baby
 kuning

Masalah jaundis
 atau demam kuning adalah keadaan yang boleh dialami bayi selepas 2-3 hari dilahirkan.

Apabila
baby
 jaundis, ia akan menyebabkan kulit atau mata putih mereka menjadi kekuningan.

Umumnya, ia berlaku disebabkan peningkatan
kadar bilirubin
 dalam darah bayi yang baru dilahirkan.

Masalah demam kuning bayi lebih mudah dikesan dalam cahaya semula jadi dan agak sukar dikenal pasti pada
si manja yang berkulit gelap
.

Punca bayi mengalami jaundis

Semua bayi yang baru dilahirkan boleh mengalami demam kuning ini.

Namun dalam beberapa keadaan, terdapat bayi yang lebih berisiko tinggi untuk terkena jaundis, antaranya:

Bayi
pramatang – dilahirkan sebelum 37-minggu kehamilan

Bayi yang tidak mendapat
susu ibu
 atau susu formula mencukupi. Ia sama ada kerana
kesukaran untuk menyusu
 atau ketiadaan
susu ibu

Bayi yang jenis darahnya tidak sesuai dengan jenis darah ibunya

Bagi bayi jenis darah tidak sesuai dengan ibu mereka boleh mengembangkan penghasilan antibodi yang memusnahkan sel darah merah.

Keadaan tersebut secara tidak langsung akan mengakibatkan kenaikan kadar bilirubin secara tiba-tiba.

Punca lain
baby
 kuning adalah:

Mengalami lebam semasa kelahiran atau pendarahan dalaman lain

Masalah hati

Jangkitan

Kekurangan enzim
 (G6PD)

Kelainan pada sel darah merah bayi

Baca juga:

Simptom
baby
 kuning

Sebelum mengetahui bacaan kuning
baby
 berisiko mendatangkan bahaya, ayuh kenali terlebih dahulu apakah gejala yang boleh dialami sekiranya si manja terkena jaundis.

Wajah merupakan bahagian pertama yang akan diserang jaundis sebelum ia merebak ke bawah tubuh seperti pada dada, perut, lengan dan kaki.

Ia boleh bermula seawal 2 hingga 4 hari
selepas kelahiran.

Tahap bilirubin ini biasanya akan memuncak antara 3 hingga 7 hari selepas dilahirkan.

Bagaimana nak tahu kulit bayi menguning atau tidak?

Mudah sahaja caranya.

Anda perlu menekan jari secara perlahan pada
kulit si manja
. Jika tekanan itu menyebabkan kulit menjadi kuning, ia berkemungkinan tanda jaundis.

Ada kalanya dalam kes
baby
 jaundis yang teruk, si kecil akan kelihatan sangat mengantuk dan sukar
untuk menyusu
.

Tahap bacaan kuning
baby

Sekiranya jaundis dibiarkan tanpa rawatan dan tahap bacaan kuning melebihi 25 mg, wujud risiko untuk berlakunya
serebral palsi
, pekak atau sebarang bentuk kerosakan otak tertentu.

Bagi kesan sampingan ringan pula,
baby
 kuning mungkin akan
lebih berasa mengantuk
.

Ia sekali gus mengakibatkan bayi kurang menyusu dan akhirnya memburukkan lagi masalah jaundis.

Jaundis yang berlaku bukanlah keadaan berbahaya.

Tetapi itu tidak bermakna ibu boleh memandang remeh masalah demam kuning yang dialami si manja.

Ini kerana terdapat kemungkinan jaundis disebabkan oleh
isu kesihatan
 yang lain.

Tahap bilirubin yang memerlukan rawatan segera!

Berikut adalah tahap bilirubin bayi yang
dilahirkan cukup bulan
 dan mengalami kuning:

Tahap bilirubin
&

u
sia bayi

Lebih 10 mg
  –
Kurang dari 24 jam

Lebih 15 mg –
24 hingga 48 jam

Lebih 18 mg
  –
49 hingga 72 jam

Lebih 20 mg
  –
Lebih dari 72 jam

Rawatan untuk
baby
 kuning

Bagi bayi cukup bulan dan sihat, masalah jaundis akan hilang dengan sendirinya.

Ini kerana kebiasaannya selepas tempoh 1 atau 2 minggu, badan bayi dapat menyingkirkan bilirubin tambahan dengan sendiri.

Walau bagaimanapun, sebagai cara untuk mengatasi jaundis yang dialami
bayi baru lahir
 lebih cepat, ibu disarankan
melakukan penyusuan eksklusif
 dengan kerap.

Sekiranya
bekalan susu ibu
 tidak mencukupi, doktor mungkin akan mencadangkan
pemberian susu formula
 sebagai tambahan.

Pun begitu, bergantung kepada usia dan tahap bacaan kuning bayi, pendekatan rawatan lebih agresif mungkin diperlukan.

Antara rawatannya adalah:

Penambahan cecair.
 Kehilangan cecair (dehidrasi) akan menyebabkan kadar bilirubin meningkat

Fototerapi
. Bayi akan dibaringkan di bawah lampu biru dan kulitnya dibiarkan terdedah. Cahaya akan mengubah bilirubin menjadi bentuk yang mudah dikeluarkan daripada badan. Selimut terapi cahaya juga boleh digunakan

Pemindahan darah
. Ia merupakan prosedur kecemasan yang akan dilakukan jika tahap bilirubin sangat tinggi dan tidak berkurangan dengan rawatan fototerapi. Darah bayi akan diganti dengan darah daripada penderma untuk menurunkan kadar bilirubin pada kadar lebih cepat

Imunoglobulin intravena (IVIg)
. Rawatan IVIG akan diberikan jika bayi berdepan masalah ketidaksesuaian darah. IVIg menyekat antibodi yang menyerang sel darah merah dan mengurangkan keperluan pemindahan darah

Langkah pencegahan bayi kuning

Untuk mencegah
baby
 kuning adalah dengan penyusuan yang mencukupi.

Bayi yang menyusu badan perlu disusukan antara 8 hingga 12 kali sehari dalam beberapa hari pertama kehidupan.

Manakala bayi diberikan susu formula pula harus mendapat antara 30 hingga 60 ml setiap 2-3 jam bagi minggu pertama.

Sekiranya anda menyedari bahawa bayi mempunyai simptom jaundis, lakukan rawatan doktor segera!


Jangan Terkejut, 15 Makanan Dan Minuman Ini Boleh Sebabkan Muka Berjerawat!

Umumnya, makanan sahaja bukanlah faktor jadi
punca jerawat
 atau cara mencegahnya. Genetik, amalan gaya hidup dan apa yang dimakan semuanya memainkan peranan untuk masalah kulit ini. Tetapi ada sesetengah makanan yang menyebabkan jerawat semakin teruk.

Ingin tahu apakah makanan dan minuman yang menyebabkan jerawat semakin merebak di wajah? Teruskan membaca perkongsian artikel ini.

Untuk mendapatkan lebih banyak info tentang Kesihatan Kulit, sila dapatkannya
di sini.

Minuman & makanan yang menyebabkan jerawat

Sekali lagi, anda harus faham makanan tidak bertanggungjawab secara langsung untuk masalah jerawat.

Sekiranya anda mempunyai kulit mudah berjerawat, terlalu berminyak,
kesihatan usus lemah
 dan amalan penjagaan kebersihan tidak betul, maka makanan berikut boleh mengakibatkan tindak balas.

1. Gula, makanan yang menyebabkan jerawat

Gula yang diambil sebagai gula putih ditapis di rumah dan dalam bentuk lain seperti soda, tinggi dengan karbohidrat halus.

Ia diserap cepat ke dalam aliran darah dan meningkatkan paras gula. Peningkatan tahap insulin mendorong lebihan gula ke dalam sel dan mengakibatkan munculnya jerawat.

Makanan dan minuman yang menyebabkan jerawat 2. Produk tenusu

Pengambilan
susu rendah lemak
 dan susu skim dipercayai membawa kepada peningkatan jerawat.

Kaitan antara keduanya masih tidak jelas, tetapi sekiranya jerawat muncul selepas pengambilan susu, elakkan produk tenusu.

3. Makanan segera

Walaupun masih tidak jelas hubungan antara keduanya, namun pengambilan ma
kanan seger
a yang kerap seperti burger dan kentang goreng boleh menyebabkan jerawat muncul.

4. Coklat antara makanan yang menyebabkan jerawat

Tiada kajian yang mengaitkan makanan manis ini dengan kemunculan jerawat. Bermakna
makan coklat
 bar sekali-sekala tidak akan membuatkan jerawat naik ke muka.

Tetapi tidak semua coklat sama. Jika anda makan coklat yang mengandungi sirap jagung, gula tenusu dan bahan tambahan, ia mungkin jadi punca jerawat!

5. Makanan berminyak

Makanan bergoreng mengandungi banyak minyak dan juga lebihan lemak dalam daging. Minyak dan lemak yang berlebihan boleh menjadi penyebab
kemunculan jerawat
.

6. Jus

Jus dalam botol walaupun baru diperah termasuk antara jenis makanan dan minuman yang menyebabkan muka berjerawat, bahkan boleh menjadi pencetus utama muka berjerawat.

Ini kerana
jus buah-buahan
 mengandungi gula yang tinggi tanpa serat – boleh mengakibatkan lonjakan gula darah, menjurus kepada peningkatan pengeluaran sebum dan keradangan.

7. Serbuk protein whey

Merupakan sumber kaya dengan protein dan asid amino seperti leucine dan glutamin.

Namun pengambilannya menjadikan sel kulit membesar dan membiak lebih cepat selain peningkatan paras insulin yang menyebabkan munculnya jerawat.

Makanan yang menyebabkan jerawat #8. Bijirin halus

Bijirin halus atau tepung putih halus biasanya terdapat dalam roti, pasta, bijirin dan mi beras –
mempunyai indeks glisemik
 tinggi dan meningkatkan paras gula dalam darah.

Insulin menjadikan hormon androgen lebih aktif – membawa kepada pertumbuhan sel lebih cepat dan pengeluaran sebum yang mengakibatkan jerawat.

9. Makanan tinggi lemak omega-6

Makanan seperti emping jagung dan minyak sayuran diketahui meningkatkan risiko jerawat kerana ia mengandungi lemak omega-6 – bersifat keradangan.

Jika mempunyai kulit mudah berjerawat, ini antara makanan yang perlu anda elakkan.

Baca juga:

10. Daging tanpa lemak dan protein haiwan

Walaupun hubungannya tidak dapat dipastikan, tetapi pengambilan daging merah secara berlebihan – ayam dan kambing, boleh mengakibatkan jerawat seperti di sepanjang garisan rahang, leher dan pipi.

11. Buahan kering, salah satu makanan yang menyebabkan jerawat

Buah adalah sumber vitamin dan nutrien terbaik dalam diet harian. Pun begitu,
buah-buahan kering
 yang merupakan sumber kandungan gula pekat dipercayai menggalakkan pengeluaran minyak dan keradangan.

Pengambilan secara berlebihan mengakibatkan kenaikan gula yang tinggi dan dikaitkan dengan jerawat.

12. Rumpai laut

Sama ada makannya bersama sushi, dalam salad atau sebagai snek, rumpai laut adalah sumber iodin yang hebat – diperlukan kelenjar tiroid untuk berfungsi dengan baik.

Tetapi terlalu banyak iodin dalam satu masa boleh menyebabkan jerawat muncul di wajah.

Makanan dan minuman yang menyebabkan jerawat #13. Alkohol

Bagi mereka yang bukan Islam, pengambilan segelas minuman alkohol boleh memberikan ketenangan tetapi jika berlebihan ia boleh mengubah tahap hormon.

Walaupun tidak dapat dibuktikan kesannya kepada jerawat secara langsung, tetapi apabila diminum, alkohol mewujudkan ketidakseimbangan dalam tahap estrogen atau testosteron – faktor utama dalam kekerapan dan keterukan jerawat.

Apabila tahap hormon meningkat, kulit menghasilkan bahan dipanggil sebum. Ia akan menyumbat
liang pori
 dengan minyak dan bakteria – penyebab jerawat yang menyakitkan.

14. Makanan pedas

Lebihan makanan pedas boleh membahayakan sistem penghadaman dengan menyebabkan keradangan pada
saluran penghadaman
. Pengambilan makanan tinggi kandungan rempah boleh mengakibatkan jerawat pada kulit.

15. Makanan alahan

Antara cara makanan menyumbang kepada keradangan adalah melalui alahan makanan atau turut dikenali sebagai tindak balas hipersensitiviti tertunda.

Keadaan ini berlaku apabila
sistem imun
 tersilap mengenal pasti makanan sebagai ancaman dan melancarkan serangan imun terhadapnya.

Kesannya, tahap molekul proradang yang tinggi beredar ke seluruh tubuh dan mengakibatkan jerawat semakin teruk.

Amnya, senarai minuman dan makanan yang menyebabkan jerawat di atas adalah garis panduan umum.

Jika terdapat sebarang keraguan, berundinglah dengan doktor untuk mendapatkan lebih kepastian.


Boleh Ke Penghidap Diabetes Makan Buah Kurma? Ada Beza Antara Kurma Segar @ Kering?

Adakah kandungan buah kurma itu selamat untuk diambil oleh pesakit diabetes? Wujudkah perbezaan jika pesakit diabetes memakan buah kurma kering ataupun buah kurma segar?

Bagi menjawab pertanyaan ini, anda boleh membaca apa yang disediakan dalam artikel ini.

Untuk mendapatkan lebih banyak info tentang Kencing Manis, sila dapatkan
di sini
.

Kandungan buah kurma yang sebenar

Buah kurma dianggap sebagai salah satu daripada jenis makanan superfood
 disebabkan kandungan nutrisinya.

Walaupun buah ini bersaiz kecil, namun ia amat kaya dengan vitamin dan juga mineral.

Antara kandungan buah kurma ialah kalium, protein,
zat besi
, magnesium, tembaga, dan vitamin B6.

Selain itu juga, buah kurma mengandungi kandungan antoksidan yang sangat tinggi.

Kurma mempunyai kandungan selenium yang memelihara tubuh badan daripada tekanan oksidatif.

Tekanan oksidatif boleh menyebabkan beberapa jenis penyakit lain seperti kanser, penyakit neuro atau otak
dan juga komplikasi diabetes.

Buah kurma juga mengandungi kandungan fitoestrogen dan merupakan buah kedua yang mempunyai kandungan fitoestrogen tertinggi berbanding buah-buahan lain.

Kajian menunjukkan bahawa fitoestrogen daripada buah sangat membantu bagi pesakit diabetes dan obesiti.

Ini kerana fitoestrogen boleh membantu meningkatkan pengawalan gula darah selain mengurangkan kerintangan insulin.

Kandungan buah kurma: Adakah pesakit diabetes selamat untuk mengambil buah kurma?

Memandangkan buah kurma dikenali sebagai jenis buah yang sangat manis, maka ramai daripada pesakit diabetes berasa risau untuk memakannya.

Antara kandungan buah kurma yang utama ialah fruktosa atau gula semula jadi.

Sebiji buah kurma kering mengandungi sekitar 18 gram karbohidrat dan juga 67 kalori.

Bagi pesakit diabetes, sememangnya mengambil buah yang tinggi kandungan gula seperti ini adalah satu kebimbangan.

Namun, jika diambil dalam kadar yang sederhana, buah kurma ini bukan sahaja selamat dimakan bahkan bermanfaat untuk kesihatan pesakit diabetes.

Anda perlu tahu bahawa buah kurma adalah sejenis buah atau makanan
yang mempunyai nilai indeks glisemik (GI) yang rendah.

Ini bermakna, kadar penyerapan gula atau karbohidrat oleh tubuh menjadi lebih perlahan
dan tidak akan menjejaskan bacaan gula darah.

Kajian menunjukkan bahawa, kebanyakan jenis kurma mempunyai nilai GI antara 44 hingga 53, bergantung kepada jenisnya.

Ada kajian menyatakan, pesakit diabetes boleh memakan antara enam hingga lapan biji buah kurma kering (
Tamar
) dan lapan hingga 10 biji kurma segar (
Rutab
) dalam sehari.

Ada juga kajian lain menyatakan bahawa pesakit diabetes boleh mengambil tujuh hingga 10 biji kurma dalam sehari.

Kajian ini menyatakan bahawa tiada peningkatan gula darah secara mendadak dalam kalangan pesakit diabetes jika mereka mengambil kurma dengan jumlah ini.

Namun, pesakit diabetes hanya boleh memakan antara satu hingga dua biji kurma sahaja dalam satu-satu waktu.

Ada beza ke jika makan buah kurma kering dan buah kurma segar?

Salah satu persoalan yang sering ditanya mengenai buah kurma ini adalah mengenai perbezaan buah kurma segar dan juga kering.

Secara umumnya, memang terdapat perbezaan nutrisi bagi buah kurma segar dan juga buah kurma kering.

Buah kurma kering mempunyai kandungan gula yang lebih tinggi berbanding buah kurma segar atau buah kurma beku.

Selain daripada kandungan gula, buah kurma kering juga mempunyai jumlah kalori yang lebih tinggi berbanding buah kurma segar.

Oleh itu, jumlah pengambilan buah kurma kering yang disarankan kepada pesakit diabetes adalah lebih sedikit berbanding buah kurma segar.

American Diabetes Association
 (ADA) juga menyatakan, bahawa jenis buah yang segar,
beku atau ditinkan adalah lebih baik berbanding buah yang kering.

Ini kerana, sebarang jenis buah yang dikeringkan sememangnya mempunyai kandungan gula yang lebih tinggi berbanding buah yang segar.

Boleh makan kurma jika diambil secara sederhana

Jika anda menghidap diabetes dan masih mahu memakan buah kurma ketika berpuasa, anda masih boleh mengambilnya.

Namun, anda mungkin perlu mendapatkan nasihat doktor terlebih dahulu berkenaan jumlah yang sesuai untuk dimakan setiap hari.

Selain itu, anda juga disarankan untuk mengambil jenis buah kurma segar berbanding buah kurma kering.

Kandungan buah kurma segar terdiri daripada gula dan kalori yang lebih sedikit berbanding buah kurma kering.

Jika anda mengawal pengambilan buah kurma setiap hari, maka ia tidak akan menjejaskan paras gula darah anda, bahkan memberikan manfaat kepada kesihatan tubuh anda.

[health_tool_article id=”94632″]

Kesimpulan

Mungkin ada yang menyarankan bahawa buah kurma perlu dielakkan jika anda mempunyai diabetes.

Namun, perlu juga diketahui bahawa buah kurma masih selamat untuk dimakan oleh pesakit diabetes jika paras gula anda terkawal.

Selain itu, buah kurma juga adalah buah dengan nilai GI yang rendah, maka ia tidak akan menaikkan gula darah anda secara mendadak.

Makanlah dengan bersederhana agar gula darah anda tidak meningkat dengan melampau di samping memperoleh khasiat daripada buah kurma itu sendiri.


Jangka Hayat Bayi Pramatang Kini Meningkat. Ibu Dan Ayah Tidak Perlu Bimbang!

Bayi kelahiran pramatang mempunyai risiko komplikasi yang lebih tinggi
 berbanding bayi yang dilahirkan pada masanya.

Bagi para ibu yang melahirkan bayi pramatang, mereka bukan sahaja bergelut dengan kepenatan proses kelahiran, malah dengan tekanan emosi dan psikologi menghadapi bayi yang memerlukan bantuan khusus di hospital.

Dan timbul juga pertanyaan, bagaimana dengan jangka hayat mereka?

Adakah bayi yang dilahirkan pramatang dijangkakan akan hidup dengan jangka hayat yang lebih pendek atau sama sahaja seperti kelahiran biasa?

Ikuti artikel ini untuk mengetahui lebih lanjut mengenai jangka hayat bayi pramatang.

Apa itu kelahiran pramatang?

Kehamilan ideal biasanya berlangsung sehingga 40 minggu.

Kelahiran antara 37 dan 42 minggu masih dikategorikan kelahiran cukup bulan sementara
kelahiran pramatang ialah kelahiran sebelum usia 37 minggu.

Seramai 15 juta bayi dilahirkan pramatang setiap tahun, iaitu lebih kurang 1 daripada 10 bayi di seluruh dunia dengan 60% daripadanya di Afrika Selatan dan Asia Tenggara.

Bayi dianggap mampu hidup di luar rahim antara usia 22-24 minggu.

Pun begitu, bayi yang dilahirkan seawal 24 minggu pada umumnya
memerlukan banyak bantuan perubatan termasuklah pengudaraan mekanikal dan rawatan invasif
 yang lain disamping perlu menetap dalam unit rawatan intensif neonatal (NICU).

Anda mungkin berminat:

Sekitar 30 Juta Bayi Pramatang dan Sakit Memerlukan Rawatan Setiap Tahun

Bakal Bapa yang Kemurungan Boleh Menyebabkan Kelahiran Bayi Pramatang: Betul Ke?

Di tangan pakar yang berpengalaman, bayi yang dilahirkan lebih awal mungkin mempunyai peluang untuk hidup.

Bayi yang dilahirkan pada usia 23 minggu dapat bertahan dalam NICU yang canggih
, tetapi kemungkinan hidup lebih rendah.

Kemungkinan hidup bertambah dengan usia kehamilan.

Oleh itu, bayi pramatang yang dilahirkan lebih kurang 37 minggu akan lebih baik daripada yang dilahirkan sebelum 28 minggu.

Jangka hayat bayi pramatang

Dalam sebuah penyelidikan yang diterbitkan dalam
Journal of the American Medical Association
, kajian mendapati
mereka yang dilahirkan pramatang mempunyai risiko kematian 38% lebih tinggi berbanding mereka yang dilahirkan normal
 sewaktu usia awal dewasa.

Penyelidik di Universiti Stanford mengkaji 674,000 bayi Sweden yang lahir daripada tahun 1973 hingga 1979, dan mendapati bahawa 5% dilahirkan pramatang.

Para penyelidik kemudian mengawasi kanak-kanak ini sehingga mereka berusia 29 hingga 36 tahun.

Peningkatan risiko kematian pada usia awal kanak-kanak
 telah pun diketahui daripada penyelidikan terdahulu.

Iaitu dengan risiko kematian sebanyak 59% pada usia awal kanak-kanak (antara umur 1 dan 5), berbanding dengan bayi yang dilahirkan normal.

Mereka juga mungkin mempunyai masalah kecacatan jantung, masalah pernafasan dan endokrin.

Tetapi kajian Stanford ini merupakan yang pertama untuk mengesan risiko kematian pada peringkat awal dewasa.

Ini berikutan tiada peningkatan risiko yang ketara antara umur 18 hingga 36 tahun. Jangka hayat mereka dijangkakan tidak terkesan setelah dewasa.

Ri
siko kematian dipercayai berkurang dari masa ke masa.
Namun begitu, hasil kajian terbaru ini menunjukkan bahawa peningkatan risiko kematian muncul semula pada usia awal dewasa.

Walaupun penemuan ini mungkin merisaukan,
 jangka hayat bayi pramatang adalah lebih lama jika mereka menjalani hidup yang sihat.

Walaupun terdapat peningkatan relatif terhadap risiko kematian awal, penemuan menunjukkan bahawa risiko mutlak kematian pada masa awal dewasa masih rendah: kurang daripada satu dalam 1000 orang.

Apa yang lebih penting adalah untuk mereka yang dilahirkan pramatang atau ibu bapa mereka menyedari faktor risiko ini dan melakukan langkah praktikal.

Penemuan ini menunjukkan bahawa mereka yang dilahirkan pramatang perlu terus diawasi pakar kesihatan sehingga usia dewasa.

Mereka juga harus mengekalkan gaya hidup sihat, makan dengan baik, bersenam secara teratur dan mengelakkan obesiti dan merokok.


Cara Mudah untuk Menambah Tenaga

Kita semua pernah menghadapinya: pagi yang sangat produktif, menghantar semua e-mel dan menandakan semua perkara dalam senarai perkara yang perlu dilakukan, tetapi apabila sampai jam 2 petang, kita telah kepenatan.  Kemerosotan tenaga pada waktu petang adalah ciri kerja pejabat yang paling teruk!

Dengan hanya beberapa jam sebelum waktu kerja tamat, anda mungkin merasa ingin berputus asa. Berikut adalah beberapa perkara yang perlu anda lakukan untuk melawan kemerosotan kerja pada waktu petang.

Kami meminta pakar-pakar kesihatan untuk membantu menyusun senarai penambah tenaga. Berikut adalah 12 cara untuk meningkatkan tenaga untuk anda. Cuba satu, dua, atau 12, dan anda akan melihat tahap tenaga anda meningkat.

Tingkatkan pengambilan magnesium anda

Yum! Makan boleh meningkatkan tahap tenaga anda. Anda mungkin berfikir bahawa makanan manis adalah penyelesaiannya, tetapi pada hakikatnya, menikmati snek dengan magnesium yang tinggi lebih berfaedah. Pengambilan magnesium harian yang disyorkan magnesium adalah kira-kira 300 miligram bagi wanita dan 350 miligram bagi lelaki. Beberapa makanan ringan dengan magnesium yang boleh anda cuba adalah:

Segengam badam, hazelnut atau gajus.

Bijirin penuh, terutamanya bran.

Ikan.

Berjalan

Bangun dari kerusi anda dan ambil masa 15 minit untuk berjalan di sekitar pejabat untuk bersembang-sembang. Tak mengapa menghabiskan 15 minit tanpa kerja jika 45 minit akan datang lebih produktif. Paksa diri anda untuk menjadi aktif (atau seaktif yang mungkin) sebenarnya boleh melawan keletihan:

Apabila anda bersenam, jantung anda mengepam lebih cepat dan membawa lebih banyak oksigen ke bahagian-bahagian badan anda. Ini bermakna sel-sel anda menerima lebih banyak oksigen untuk menghasilkan tenaga.

Dengan berjalan kaki 30 minit pada waktu pagi sebelum kerja, atau berjoging sekejap boleh memberikan adrenalin untuk memulakan hari.

Jangan lupa sarapan pagi – atau sebarang hidangan lain

Anda mungkin meninggalkan sarapan kerana tergesa-gesa untuk ke tempat kerja. Tetapi ingat, sarapan pagi adalah hidangan yang paling penting. Peruntukkan masa 10 minit untuk membuat  hidangan yang mudah. Ini termasuklah sesetengah pilihan berkhasiat:

28,35 gram susu skim atau susu soya

Sedikit buah-buahan, tambah beberapa ais dan letakkan dalam pengisar untuk membuat smoothie

Serat dan sedikit lemak sihat dengan satu atau dua sudu germa gandum atau serat flaks

Minum lebih banyak air

Dehidrasi boleh menyebabkan penghantaran oksigen kepada otot tidak cekap, menyebabkan keletihan dan kekurangan tenaga. Oleh itu anda perlu:

Minum 2-3 liter cecair seperti air, air kelapa, smoothies segar dan jus segar. Pilih jus segar sihat dan smoothie yang tidak mengandungi gula tambahan.

Makan makanan yang menambah tenaga secara semula jadi

Snek buah-buahan  Buah-buahan mengandungi gula semula jadi, yang boleh memberi sedikit dorongan apabila anda berasa lemah.

Buah-buahan mempunyai kandungan serat yang tinggi, yang menstabilkan tahap gula.

Campurkan buah-buahan dengan kiub ais untuk membuat smoothie yang lazat penuh dengan vitamin dan mineral.

Buat campuran buah-buahan dan susu dengan beberapa beri biru, strawberi, setengah pisang beku, 1/4 cawan nanas dan 1/2 cawan susu bebas tenusu (susu selain susu lembu).

Berehat

Berehat, biarkan tugas dan tarik tugasan anda keluar daripada dari fkiran anda. Ini boleh mengurangkan tekanan dan menghalang anda daripada menjadi penat dan letih.

Rehat 5 minit yang pendek boleh membaiki kerja anda kemudian kerana ini adalah masa untuk anda muhasabah dan memikirkan idea-idea yang lebih baik. Jika anda tidak mempunyai sebarang makanan ringan di tangan, rehat sekejap adalah cara yang baik untuk menghilangkan kekusutan minda.

Elakkan merokok

Ramai perokok mengatakan bahawa mereka berasa lebih bertenaga apabila mereka berhenti merokok.

Dalam tempoh 2 hingga 12 minggu berhenti merokok, peredaran darah dalam badan anda menjadi lebih baik, yang membolehkan anda melakukan lebih banyak aktiviti fizikal seperti berenang, berjalan dan berlari dengan mudah.

Selain itu, berhenti merokok adalah sangat baik untuk kesihatan anda, seperti peningkatan jangka hayat, meningkatkan kesuburan, kulit kelihatan lebih muda, gigi lebih putih dan pernafasan lebih baik.

Kurangkan tekanan dan tangani kemarahan

Tekanan boleh memakan tenaga anda dengan cepat. Tekanan mungkin datang dari kerja, keluarga atau masalah peribadi. Ia boleh meletihkan anda dari segi mental dan fizikal – walaupun jika anda telah menghabiskan hari anda di atas katil.

Anda boleh melawan tekanan dengan lebih banyak aktiviti santai dalam hari anda.

Bagi ramai orang, senaman adalah cara terbaik untuk melawan tekanan. Walau bagaimanapun, jika anda tidak mahu terlalu banyak bergerak, berikut adalah beberapa pilihan lain:

Mendengar muzik, membaca novel percintaan, atau bahkan hanya bercakap di telefon.

Ketawa boleh membuat anda berasa lebih baik. Semasa rehat tengah hari, baca komik atau tonton rancangan Youtube kegemaran anda.

Cuba aromaterapi

Aromatherapy kini makin popular kerana kesan menenangkannya. Sebahagian daripada aroma yang paling digemari adalah pudina, limau, dan limau gedang – dalam bentuk minyak pati dan bebola mandian.

Ambil masa 10 minit untuk menutup mata anda dan hidu bau dari dalam botol. Atau gunakan semburan untuk mewangikan bilik.

Tanya pendapat rakan sekerja anda sebelum anda mula mengaromakan tempat kerja anda.

Selesaikan teka silang kata

Jika anda rasa kepenatan dari kerja, beri tumpuan kepada tugasan mental yang berbeza boleh meningkatkan tenaga anda.

Lakukan teka-teki atau silang kata boleh merangsang minda anda dan menyegarkan kelesuan diri.

Silang kata atas talian percuma mempunyai banyak kesukaran yang boleh anda selesaikan dalam masa kurang daripada 10 minit.

Dapatkan sedikit cahaya matahari

Kebanyakan masa, kelesuan dan kepenatan adalah disebabkan oleh tahap hormon yang lebih rendah. Hormon yang berkait rapat dengan tahap tenaga anda dipanggil serotonin. Hormon ini boleh ditingkatkan dengan menghabiskan masa di bawah matahari.

Tidak mendapat cahaya matahari yang cukup boleh menyebabkan tanda-tanda kemurungan (anda mungkin perasan perasaan anda lebih menundukkan pada hari hujan). Matahari adalah penting untuk tenaga, pertumbuhan dan pembangunan.

Cahaya matahari juga membantu dalam penghasilan vitamin D, vitamin yang sangat penting, yang membantu menguatkan tulang, sistem imun dan mengawal fungsi hormon.

Cuba untuk berada di bawah sinaran matahari 5 minit setiap hari.

Jika anda merancang untuk berjemur di bawah matahari bagi tempoh masa yang panjang, pastikan anda memakai pakaian perlindungan yang sesuai dan / atau losyen pelindung matahari.

Cara-cara lain untuk meningkatkan tenaga

Masih berasa lesu? Jika tip ini tidak berfungsi untuk anda, di sini ada beberapa perubahan kecil yang patut anda cuba.

Gunakan

tangga
. Jika pejabat anda hanya 2 -3 tingkat daripada bawah, gunakan tangga dan bukannya menaiki lif untuk meningkatkan tenaga.

Cuba imejan berpandu.
Bayangkan percutian ke pantai yang hangat sambil duduk di meja anda. Ini boleh memberi anda beberapa minit untuk berpisah daripada realiti
.

Baca
puisi
. Membaca adalah cara yang baik untuk berehat sebentar dari hari anda yang membosankan. Baca satu atau dua puisi dan renungi isinya sewaktu rehat 10 minit anda.

Gunakan air sejuk.
Anda boleh mendapat rangsangan tenaga segera dengan hanya percikan air sejuk pada muka anda di bilik mandi.

Ambil makanan tambahan.
Terdapat banyak perangsang herba penambah tenaga di luar sana. Rujuk dengan doktor sebelum anda mula mengambil makanan tambahan – terutamanya jika anda mempunyai masalah kesihatan atau mengambil sebarang ubat-ubatan harian.

Tarik nafas panjang.
Bernafas dalam boleh melegakan tekanan apabila anda berasa penat. Tahan nafas anda semasa anda mengira hingga tujuh. Kemudian hembus nafas secara mendalam melalui mulut, kira hingga lapan. Ulangi kitaran.

Ambil vitamin B kompleks
. Ia mampu membantu metabolisme tenaga.

Sudah tentu, beberapa cadangan ini mungkin kelihatan jelas. Tetapi yang penting di sini bukanlah kaedah meningkatkan tenaga yang anda cuba, tetapi usaha berterusan anda untuk memulihkan tenaga diri. Jangna buang masa 10 minit secara pasif. Gunakannya secara aktif. Apabila mengambil rehat 10 minit, yang penting adalah niat anda. Inilah yang membezakan 10 minit yang sia-sia dengan 10 minit yang membantu anda kembali bertenaga untuk menghadapi cabaran hari anda.


Individu Yang Selalu Makan Pedas Kurang Kena Sakit Jantung - Fakta Atau Auta?

Kajian terbaru menunjukkan bahawa makanan pedas boleh menjadi faktor pelindung kepada masalah jantung.

Anda semestinya sudah sedia maklum bahawa pemakanan yang seimbang merupakan kunci kepada kelanjutan usia individu.

Konsep pinggan suku-suku separuh yang disarankan oleh Kementerian Kesihatan Malaysia (KKM) merupakan salah satu alternatif sihat yang boleh diamalkan oleh rakyat Malaysia.

Ia bagi mengelakkan komplikasi kesihatan akibat daripada pengambilan kalori berlebihan.

Namun adakah kalori merupakan kunci kepada kesihatan secara am atau jenis makanan yang diambil?

Baca artikel ini untuk tahu dengan lebih lanjut.

Insiden penyakit jantung dalam kalangan pemakan makanan pedas

Tidak boleh disangkal lagi bahawasanya
gula merupakan pembunuh nombor satu dalam dunia
 pemakanan.

Pengambilannya secara berlebihan boleh menyebabkan pelbagai masalah kesihatan kronik seperti kencing manis, hipertensi dan penyakit jantung.

Sebagai individu yang sentiasa peka dengan isu kesihatan masa kini, anda semestinya menginginkan kualiti penjagaan kesihatan yang optimum.

Kajian terbaru yang dijalankan di Institut Neurologikal Mediterranean, Itali telah menunjukkan satu dapatan yang mencetuskan perbincangan hangat dalam kalangan saintis berkenaan dengan
pengambilan cili dan insiden penyakit jantung.

Kajian tersebut melibatkan sejumlah 23,000 subjek dan tempoh pemantauan telah berlangsung selama 8 tahun.

Gaya pemakanan mereka dipantau secara berkala dan mereka yang mengambil cili secara kerap mempunyai risiko penyakit jantung 40% lebih rendah berbanding dengan subjek yang lain.

Kajian tersebut telah diterbitkan di laman Jurnal Kardiologi dan Kolej Amerika.

Walaupun ia merupakan  satu berita baik buat mereka yang suka makan cili, namun kajian lanjut perlu dijalankan melibatkan sampel yang lebih besar dan lokaliti yang berbeza.

Ini bagi menguji ketepatan hipotesis tersebut seterusnya mengesahkan kesimpulan bahawa cili memang benar-benar memberikan
kesan fisiologikal positif terhadap risiko penyakit jantung.

Anda mungkin berminat:

Apa Jadi Dengan Degup Jantung Semasa Sakit Jantung? Betul Ke Terus Berhenti?

Serangan Jantung Boleh Berlaku Tanpa Sakit Dada?! Ini 7 Cara Kesan Sakit Jantung

Capsaicin, elemen utama dalam cili cegah sakit jantung

Ini bukan kali pertama cili dianggap sebagai makanan yang boleh mencegah masalah jantung.

Pada awal tahun 2017, Universiti Vermont telah menerbitkan kajian yang mendapati bahawa mereka yang mengambil cili dalam diet harian mempunyai 13% risiko lebih rendah untuk
mati disebabkan oleh penyakit jantung dan masalah strok.

Antara kompaun yang menjadi tumpuan para ahli akademik adalah capsaicin.

Ia merupakan kompaun yang wujud pada makanan yang memberikan rasa pedas kepada mereka yang memakannya.

Capsaicin berupaya untuk
 mempengaruhi kadar metabolisme badan dan menggalakkan penggunaan kalori
 bagi mengekalkan tahap penggunaan tenaga waktu rehat (
resting energy expenditure
) yang lebih tinggi.

Ini bermakna, makanan pedas boleh membantu individu bagi menurunkan berat badan.

Capsaicin mempunyai fungsi antiradang.

Ia berupaya membantu mengelakkan masalah jantung melalui penghindaran penyempitan arteri koronari yang membawa darah ke organ tersebut.

Menurut Marialaura Bonaccio, penulis utama bagi kajian tersebut, apa yang menarik berkenaan dengan dapatan kajian mereka adalah,
jenis diet yang diikuti oleh subjek
 tidak mempengaruhi kebarangkalian untuk mendapat masalah jantung.

Ini bermakna, mereka yang mengamalkan diet mediterranean mempunyai dapatan yang hampir sama dengan mereka yang tidak mengamalkan pemakanan seimbang sekiranya makanan pedas diambil secara kerap. Pelik kan?

Makan cili untuk turunkan berat badan

Obesiti merupakan ancaman kesihatan
 yang boleh menyebabkan seseorang individu itu untuk mendapat penyakit jantung.

Oleh sebab itu, penurunan berat badan merupakan langkah pencegahan yang penting buat mereka yang mengalami masalah berat badan berlebihan.

Kajian yang dijalankan pada tahun 2012 oleh Universiti Purdue telah menunjukkan bahawa capsaicin yang terkandung di dalam cili boleh membantu menurunkan berat badan.

Cili mengandungi pelbagai jenis kompaun seperti capsanthin, violaxanthin, lutein dan sebagainya.

Walau bagaimanapun, capsaicin merupakan kompaun yang paling banyak dikaji oleh para saintis.

Dapatan kajian yang dijalankan oleh Universiti Hokkaido pada tahun 2012 telah menunjukkan bahawa pengambilan 10 gram serbuk cili boleh
meningkatkan kadar pembakaran lemak badan bagi kedua-dua jantina.

Walau bagaimanapun, pengambilan cili untuk turunkan berat badan perlu disertakan dengan pemakanan seimbang dan aktiviti fizikal yang kerap.

Ini berikutan kerana bahan kimia dan kompaun yang lain, sebagai contoh, boleh menyebabkan individu mengalami kerintangan terhadap capsaicin, sekali gus menjadikan keberkesanannya terhad.

Capsaicin bukanlah satu alternatif
shortcut
yang boleh anda ambil untuk menguruskan badan.

Ia boleh membantu mempercepatkan proses tersebut namun bergantung kepada aspek yang lain seperti
pemakanan, tidur, stres dan aktiviti fizikal
. Selain daripada memberi tumpuan terhadap kompaun capsaicin, hubungan di antara berat badan dan pemalar yang lain juga perlu diambil kira.

Makan cili untuk legakan kesakitan

Percaya atau tidak, bahan bioaktif
capsaicin yang terkandung di dalam cili boleh melegakan kesakitan
.

Ia merupakan salah satu daripada fungsi unik cili yang seringkali tidak diketahui oleh masyarakat umum.

Ini berikutan ramai yang tidak suka makan cili disebabkan oleh kesakitan yang terasa pada lidah.

Jangan risau, lama-kelamaan lidah anda akan rintang terhadap kesakitan tersebut.

Oleh sebab itulah ramai orang mempunyai tahap ketahanan yang berbeza apabila mengambil makanan pedas.

Capsaicin berupaya untuk berinteraksi dengan reseptor kesakitan.

Ini akan menyebabkan timbulnya rasa sakit seakan-akan terbakar walaupun tiada luka kebakaran secara nyata.

Jika anda merupakan seorang yang kerap mengambil makanan pedas, lama-kelamaan reseptor tersebut akan menjadi nyahpeka
(desensitize)
.

Ini akan mengakibatkan penurunan pada kebarangkalian untuk mendapat rasa terbakar selepas mengambil makanan pedas.

Menurut kajian yang diterbitkan di New England Journal of Medicine pada tahun 2002, pengambilan 2.5 gram cili oleh 30 individu yang
mengalami masalah pedih ulu hati
 menyebabkan kesakitan dalam tempoh 5 minggu.

Namun, selepas tempoh masa tersebut, kesakitan itu berkurangan dan hilang.

Kajian ini menunjukkan kebolehan reseptor sakit untuk menjadi nyahpeka apabila diberikan stimulasi yang sama secara kerap.

Kajian tersebut telah disokong oleh satu kajian lain yang dijalankan pada tahun 2009. Dalam kajian itu, 3 gram cili telah diberikan kepada penderita sakit ulu hati.

Kesakitan tersebut berkurangan dalam 6 minggu. Namun, fenomena nyahpeka tersebut tidak kekal.

Ia kebiasaannya akan berbalik kepada keadaan asal jika makanan pedas tidak diambil dalam tempoh masa 3 hari.

Kesimpulan

Berkenaan dengan sama ada makanan pedas boleh melindungi seseorang individu itu daripada penyakit jantung, ia perlu diselidiki dengan lebih teliti.

Walaupun manfaat makanan pedas telah dibuktikan dalam pelbagai jenis kajian.

Namun terdapat beberapa kajian lain yang tidak mempunyai dapatan yang sama, bahkan bertentangan.

Mungkin
makanan cili boleh mencegah penyakit jantung
, namun tanpa kawalan pengambilan kalori yang baik, risiko untuk seseorang itu mendapat penyakit jantung tetap tinggi.


Ibu, Jangan Biarkan Bayi Tidur Lama Untuk Elak 5 Keadaan Ini!

Dari pagi sampai petang, bayi sering tidur normalkah? Wujudkah masalah jika bayi tidur terlalu banyak dan apakah waktu tidur bayi yang sesuai?

Untuk mendapatkan lebih banyak info berkenaan keibubapaan, anda boleh klik
di sini
.

Persoalan: Bayi sering tidur normalkah?

Sama ada memiliki
bayi baru lahir
 atau kanak-kanak, pastinya ada di antara ibu bapa yang ingin mengetahui jika si manja tidur terlalu banyak.

Malahan ada bayi terlalu mudah tidur sehingga ibu bapa risau.

Pastinya akan timbul persoalan bagaimana dengan perkembangan si manja yang lain; bila
bayi akan belajar duduk, merangkak, bertatih
, bercakap atau berjalan, jika hanya memejamkan mata.

Jadi persoalannya sekarang, bayi sering tidur normalkah? Atau ia sesuatu yang perlu dirisaukan?

Waktu tidur bayi

Bayi baru lahir sememangnya memerlukan tidur yang banyak.

Malahan ada yang menyatakan
2 hingga 3 bulan pertama bayi
 akan dipenuhi dengan perkembangan pesat, sebab itu mereka memerlukan tidur yang banyak.

Melainkan si kecil tidak bangun langsung
walaupun untuk menyusu
, maka tiada apa yang perlu dibimbangkan.

Untuk minggu-minggu pertama, ia 1 perkara biasa untuk
mengejutkan bayi menyusukannya
 bagi setiap 2 hingga 3 jam sekali dan si kecil mungkin akan kembali tidur selepas itu.

Umumnya, bayi yang baru dilahirkan akan tidur sekitar 14 hingga 18 jam sehari, secara purata.

Bahkan ada bayi yang tidur lebih daripada itu dan hanya bangun untuk tempoh 30 minit atau kurang. Tidak kira malam atau siang.

Pastinya persoalan bayi sering tidur normalkah atau tidak tetap bermain di fikiran, bukan?

Jika si manja tidur terlalu lama pada waktu siang dan berjaga malam, ia mungkin kerana bayi anda masih keliru tentang siang dan malam.

Kepastian: Bayi sering tidur normalkah atau tidak?

Apabila bayi tidur untuk tempoh 13 hingga 15 jam sehari, ia dianggap sebagai tempoh normal. Ia biasanya bergantung kepada usia bayi anda.

Seorang bayi secara umumnya akan tidur 11 hingga 12 jam pada waktu malam dan 2 hingga 3 jam untuk
tidur siang
.

Ada juga sesetengah bayi yang tidur 12 jam pada waktu malam dan 4 jam pada waktu siang. Selalunya, keadaan ini tidak perlu dibimbangkan.

Tidak dinafikan, waktu tidur bayi itu kedengaran lama. Namun tempoh 12 jam tidur yang berkualiti bersama 2 jam tidur pada waktu siang adalah bagus.

Bahkan masih ada masa untuk
si manja belajar berguling, merangkak, berjalan
 mahupun bercakap.

Apa yang perlu anda lakukan adalah untuk memantau tingkah-laku mereka dan memastikan segalanya berjalan lancar.

Bukankah bagus untuk anda dapat tidur dengan lebih lama, wahai ibu-ibu sekalian?

Memantau waktu tidur bayi

Bayi sering tidur normalkah?

Jawapannya tidak, jika
bayi yang berusia 6 bulan
 masih tidur seperti bayi baru lahir dan sukar berjaga pada waktu siang untuk tempoh lebih sejam.

Dapatkan rundingan doktor jika keadaan ini berlaku kerana mungkin ada
 masalah kesihatan yang menyebabkan bayi tidur lama.

Ada 5 keadaan yang mungkin memerlukan anda untuk mengejutkan
si kecil daripada tidur
, seperti:

 Untuk keselamatan

Jika bayi tidur dalam persekitaran berbahaya, adalah lebih baik untuk mengejutkan mereka.

Keadaan paling selamat untuk bayi tidur adalah secara menelentang dan tanpa ada barang-barang di sekelilingnya.

 Tidur siang lama

Tempoh
tidur siang
 yang disarankan adalah tidak melebihi 3 jam sehari. Tetapi pastinya ada masa-masa tertentu si kecil akan tidur lebih lama daripada tempoh tersebut.

Namun jika bayi asyik lama tidur siang, ia boleh menjejaskan waktu tidur bayi pada malamnya.

 Keliru siang dan malam

Normal untuk si manja yang baru lahir keliru tentang waktu siang atau malam.

Walau bagaimanapun, itu tidak bermakna anda boleh membiarkan bayi tidur siang berterusan sehingga 8 jam. Nanti anda pula merungut kenapa bayi berjaga waktu malam!

Untuk membantu bayi mengenal waktu siang dan malam, bangunkan mereka pada waktu siang agar irama sirkadian – perubahan fizikal, mental dan tingkah-laku mengikut kitaran harian – dapat diselaraskan.

 Berjaga malam

Jika
anak anda mengalami masalah berjaga pada waktu malam atau insomnia
, pastinya apa yang boleh dilakukan adalah membenarkan dia tidur pada keesokan paginya.

Tetapi sampai bila anda harus membiarkan kitaran seperti ini berlaku setiap hari? Maka anda perlu melakukan perubahan untuk mengatasi masalah berjaga malam ini.

 Peralihan waktu tidur

Untuk mengatasi isu peralihan waktu tidur, maka wujud keperluan untuk mengejutkan si kecil daripada tidur siangnya.

Situasi itu dalam membantu mengelakkan anak berdepan masalah tidur malam terlalu lewat.

Bayi sering tidur normalkah atau sebaliknya

Apabila bayi membesar menjadi kanak-kanak,
 keperluan tidurnya
 akan berkurangan.

Walau bagaimanapun, terdapat sesetengah kanak-kanak sudah terbiasa tidur siang untuk tempoh 3 jam dan masih boleh lena awal pada waktu malam.

Jadi bayi atau kanak-kanak yang kerap tidur, adalah 1 keadaan normal. Melainkan, jika aktiviti tidurnya itu membuatkan dia tiada masa untuk melakukan
 aktiviti kemahiran motor dan kognitif.

Sekiranya itu keadaan yang
baby
 anda alami, disarankan untuk mendapatkan rundingan dan nasihat doktor.


Penyakit Saluran Pernafasan Anak


MENGEJUTKAN! Ada 5 Kos Perubatan Yang Insurans Kesihatan Tidak Akan 'Cover'!

Mungkin kebanyakan kita semua sudah tahu bahawa wujudnya beberapa jenis penyakit yang tidak dilindungi insurans kesihatan, atas sebab-sebab yang tertentu.

Pun begitu, ia mungkin dapat diselesaikan jika penderita penyakit tersebut mula mencarum di dalam
 insurans penyakit kritikal dan bukan insurans kesihatan biasa
.

Apa yang menjadi kebimbangan kini adalah wujudnya beberapa kos perubatan yang mungkin pihak insurans tidak akan biaya! Apakah dia kos yang dimaksudkan ini?

Penyakit yang tidak dilindungi insurans?

Di dalam polisi majoriti insurans kesihatan di Malaysia, mungkin akan wujud satu pengecualian (
major exclusion
)
 terhadap beberapa jenis penyakit yang kronik
.

Pengecualian ini akan menyebabkan pemegang polisi insurans kesihatan yang biasa mungkin tidak akan menerima manfaat penuh jika anda mengalaminya.

Antara jenis penyakit yang tidak dilindungi insurans perubatan yang biasa termasuklah:

Penyakit organ jantung

Penyakit buah pinggang

Kehilangan upaya fizikal

Kehilangan upaya mental

Kanser

Strok

Koma

Namun, ini bukan bermakna kalian tidak akan langsung menerima manfaat kerana kos perubatan untuk
 rawatan dan ubatan masih akan dibiaya oleh insurans
.

Cuma, ia mungkin hanya akan terhad kepada kos perubatan dan pencarum tidak akan menerima bantuan kewangan berbentuk pampasan yang penuh (
lump sum
).

Bagi menyelesaikan masalah ini, adalah lebih baik untuk anda yang ada penyakit kronik untuk mencarum di dalam pelan insurans penyakit kritikal.

Kos perubatan insurans tidak akan biaya!

Seperti yang kami telah nyatakan di atas tadi, pemegang polisi insurans kesihatan yang biasa juga akan menerima manfaat jika berlaku sebarang kondisi pada diri.

Pun begitu, haruslah kalian tahu bahawa tidak semua kos perubatan sama ada dalam bentuk rawatan, ubatan atau pembedahan itu akan dibiayai oleh insurans.

Ini kerana akan ada beberapa perkara dalam aspek kesihatan yang mungkin insurans kesihatan anda itu tidak akan biaya termasuklah:

#1. Prosedur kosmetik

Pertama sekali, insurans perubatan anda itu mungkin tidak akan sesekali membiayai kos perubatan untuk anda
melakukan sebarang prosedur kosmetik
.

Prosedur ini termasuklah pembedahan kosmetik/plastik, rawatan gigi, rawatan mata, berkhatan alat sulit dan sebarang prosedur aspek luaran anda.

Pun begitu, pengecualian ini mungkin akan dipertimbangkan dan dibiayai oleh insurans jika kerosakan itu terjadi akibat kecederaan atau kemalangan.

#2. Pelanggaran undang-undang

Jika anda mengalami sebarang masalah kesihatan angkara perkara yang melanggar undang-undang, sudah pasti insurans tidak akan membiayainya.

Sebagai contoh, anda mengalami
 sebarang penyakit akibat penyalahgunaan dadah
 atau secara sengaja melibatkan diri dalam kemalangan jalan raya.

Akibatnya, segala kondisi kesihatan anda pada waktu selepas pelanggaran undang-undang itu dibuat tidak akan mendatangkan sebarang manfaat insurans.

#3. Vaksinasi pelancongan

Ada sesetengah negara dalam dunia ini yang memerlukan anda untuk mendapatkan
 suntikan imunisasi tertentu
 sebelum boleh memasuki destinasi tersebut.

Jika anda ingin melancong ke negara tersebut dan ingin mendapatkan vaksinasi, kalian mungkin perlu untuk mengeluarkan duit daripada poket sendiri.

Ini kerana insurans tidak akan menampung kos suntikan vaksinasi tersebut namun sekali lagi ia mungkin tertakluk kepada polisi insurans itu sendiri.

#4. Preskripsi tanpa label

Sebarang
rawatan dan ubatan perlulah mendapat kebenaran doktor
 terlebih dahulu sebelum diberi dan ia adalah sesuatu yang dikenali sebagai preskripsi.

Jika preskripsi tersebut tidak ada preskripsi (
off label
), maka insurans tidak akan sesekali membiayai sebarang rawatan atau ubatan yang anda sudah atau bakal terima.

#5. Teknologi perubatan baharu

Seiring dengan
kemajuan teknologi perubatan
, maka akan wujud pelbagai prosedur, rawatan, ubatan dan lain-lain bagi merawat penyakit tertentu.

Pun begitu, anda yang ingin mencuba sebarang teknologi ini mungkin tidak akan dibiayai oleh pihak insurans lebih-lebih lagi jika masih dalam tempoh penyelidikan.

Ia bukan sekadar jenis penyakit sahaja!

Sebelum membeli dan mencarum dalam mana-mana insurans, ramai orang yang mungkin hanya khuatir dengan penyakit yang tidak dilindungi insurans sahaja.

Hakikatnya, ia bukan sekadar jenis penyakit sahaja kerana wujud juga kos perubatan yang turut tidak dibiayai insurans seperti yang telah kami nyatakan di atas.

Oleh itu, sila lebih berwaspada dan buangkan tanggapan yang berfikir
insurans kesihatan itu akan menampung segala kos berkaitan keadaan kesihatan
 anda ya!


Benarkah Minuman Kacang Soya Boleh Kurangkan Hormon Seks Lelaki? Ini Penjelasannya!

Dalam kalangan masyarakat kita
, kacang soya adalah salah satu daripada jenis makanan yang sangat banyak digunakan dalam masakan
.

Sebagai contoh, orang Malaysia memang gemar makanan tradisional seperti
tempe
, tauchu, kicap dan tentu sekali, susu kacang soya!

Pun begitu, tahukah anda bahawa wujud kepercayaan di mana lelaki yang suka makan makanan jenis ini akan lebih bersifat keperempuanan?

Jom sama-sama kita ikuti artikel ini untuk tahu lebih lanjut mengenainya!

Untuk mendapatkan lebih banyak info tentang Kesihatan Lelaki, sila dapatkannya
di sini.

Kacang soya, makanan kegemaran kita semua!

Sebelum pergi dengan lebih mendalam lagi, wajarlah untuk kita semua tahu definisi makanan ini terlebih dahulu.

Untuk pengetahuan anda, kacang soya adalah sejenis kacang natif yang berasal dari benua Asia dan sudah menjadi sebahagian dari diet masyarakat kita beribu tahun lamanya.

Pada hari ini, ia banyak digunakan di dalam makanan diproses seperti tempe, tauchu, kicap dan tentu sekali, susu kacang soya.

Baca juga:

Soya: Apa yang Anda Perlu Tahu

Protein Soya Berpotensi Mengurangkan Kolesterol

Susu Kacang Soya Lebih Sihat Dan Bermanfaat Daripada Susu Lembu, Betul Ke?

Produk makanan ini bukan sahaja mengandungi kacang soya malahan juga edamame – soya tidak matang yang berwarna hijau.

Makanan jenis ini juga banyak diambil oleh
golongan vegetarian
 atau
golongan yang ada alahan laktosa
 sebagai alternatif susu haiwan.

Selain dijadikan makanan, ia juga banyak dibuat dalam bentuk suplemen, tujuan pengambilannya adalah untuk mendapatkan kepentingan protein yang tinggi di dalam kacang soya.

Adakah ia bagus untuk kesihatan kita?

Dalam erti kata mudah, ya
ia memang sangat bagus untuk kesihatan kita
 ekoran kandungan kalori, protein, karbohidrat, serat, lemak, zat besi, pelbagai jenis vitamin serta mineral yang tinggi di dalamnya.

Antara manfaat yang mungkin dibawa bersama makanan ini termasuklah:

Merendahkan tahap kolesterol

Meningkatkan tahap kesuburan

Melambatkan simptom menopaus

Pun begitu, ia juga dikatakan mungkin akan mendatangkan kesan sampingan seperti:

Meningkatkan risiko kanser

Menjejaskan fungsi tiroid

Merosakkan sistem penghadaman

Namun ini semua hanya kemungkinan yang belum pasti dan memerlukan kajian lanjutan daripada pakar.

Adakah ia berbahaya diambil oleh lelaki?

Pada awal artikel ini, ada satu persoalan yang timbul iaitu adakah ia akan buat
 lelaki lebih bersifat keperempuanan
.

Adakah ia benar atau sekadar mitos sahaja?

Sebelum itu, haruslah kita tahu persoalan ini timbul disebabkan oleh satu kepercayaan yang kata lelaki ambil kacang soya akan kurang tahap testosteronnya.

Ini kerana ia mengandungi isoflavones – sejenis sebatian yang bertindak seperti estrogen di mana sangat penting untuk fungsi tubuh badan wanita.

Untuk pengetahuan anda,
ia adalah tidak benar dan pengambilan segala jenis makanan ini tidak akan memberi kesan terhadap tahap testosteron lelaki
.

Ketahuilah bahawa pengambilan makanan jenis ini tidak akan mengurangkan atau meningkatkan kadar testosteron dalam tubuh badan lelaki.

Ini telah dibuktikan menerusi dapatan kajian University of Minnesota dan Loma Linda University di Amerika Syarikat pada tahun 2010.

Kajian ini meneliti 47 kajian lepas berkenaan kaitan antara kacang soya dan hormon seks lelaki termasuklah testosteron.

Hasilnya, kajian mendapati bahawa makanan jenis ini tidak langsung menjejaskan tahap testosteron dalam tubuh badan lelaki.

“Kajian ini menunjukkan pengambilan
makanan dan minuman yang mengandungi kacang soya
 dan isoflavone tidak akan memberi sebarang kesan kepada hormon testoseron”, jelas para pengkaji.

Jangan takut untuk makan kacang soya ya!

Sekiranya anda sebagai lelaki mempunyai tahap testosteron yang terlalu rendah atau tinggi dalam tubuh badan, jangan salahkan kacang soya ya?

Masalah seperti
lemah libido, mati pucuk, ereksi tidak kuat, ejakulasi pramatang
 dan lain-lain berkenaan zakar mungkin disebabkan oleh gaya hidup tidak sihat!

Tambahan itu, lelaki perlu tahu bahawa kadar testosteron banyak dipengaruhi oleh tahap kolesterol dalam tubuh badan dan bukannya satu jenis makanan sahaja.

Ini bermakna segala diet anda harus dipersalahkan jika kondisi ini terjadi kepada anda.

Oleh itu, sila amalkan diet pemakanan yang seimbang untuk tubuh badan yang lebih sihat.

Akhir kata, dapatkan konsultasi daripada doktor pakar jika kalian mempunyai sebarang kebimbangan mengenai pengambilan makanan jenis ini atau tahap kesihatan anda.


Senarai Semak Wajib Selepas Serangan Sakit Jantung

Serangan sakit jantung (atau
infarksi miokardium akut
) adalah penyakit serius yang berlaku apabila aliran darah ke jantung disekat, kebiasaannya disebabkan oleh pembentukan lemak, kolesterol dan bahan-bahan lain, yang membentuk plak di arteri yang mengalir ke jantung (arteri koronari). Aliran darah yang terganggu boleh mengakibatkan kerosakan sebahagian daripada otot jantung. Serangan sakit jantung boleh membawa maut, tetapi rawatan kecemasan telah bertambah baik secara dramatik sejak bertahun-tahun lamanya. Oleh itu, adalah penting untuk menghubungi 999 atau bantuan perubatan kecemasan jika anda mengesyaki anda mungkin mengalami serangan sakit jantung.

Selepas selamat daripada serangan sakit jantung, anda mungkin bergelut dengan kerisauan tentang episod serangan berulang. Ditambah pula dengan terlalu banyak perkara yang perlu anda pelajari tentang keadaan yang baru anda hadapi ini. Pelbagai ujian, penilaian risiko, pendidikan, dan permulaan terapi yang diperlukan untuk memastikan keadaan kesihatan anda baik selepas ini.

Walaupun pakar kesihatan akan memastikan anda menerima pengawasan dan penjagaan yang diperlukan, kesedaran anda dapat menyumbang kepada pencegahan pengulangan serangan sakit jantung berulang. Jadilah pesakit yang peka dengan mengambil tahu informasi penting berkaitan keadaan kesihatan anda.

Jika terdapat sebarang perkara yang anda atau doktor anda terlupa, anda boleh membangkitkannya berdasarkan senarai semak berikut:

Senarai Semak Selepas Serangan Sakit Jantung

1) Perubahan gaya hidup dan penerangan lain:

Saya telah diberi penerangan sepenuhnya mengenai tanda-tanda dan simptom serangan sakit jantung dan tindakan yang perlu diambil jika saya mengalami tanda-tanda atau simptom ini. ( ya / tidak )

Jika saya seorang perokok, saya telah diberi nasihat untuk berhenti, dan dirujuk kepada satu atau lebih program berhenti merokok. ( ya / tidak )

Saya telah diarahkan sepenuhnya untuk diet yang sesuai dengan keadaan jantung saya. ( ya / tidak )

Doktor saya telah bercakap dengan saya mengenai sama ada saya perlu menurunkan berat badan, dan berapa banyak berat badan yang harus saya turunkan. ( ya / tidak )

Saya telah menerima arahan aktiviti terperinci selama empat hingga enam minggu yang akan datang dan telah dirujuk ke program pemulihan jantung. ( ya / tidak )

Kepentingan senaman jangka panjang telah dijelaskan kepada saya. ( ya /tidak )

Doktor saya telah memaklumkan saya bila saya boleh meneruskan aktiviti seksual. ( ya / tidak )

Doktor saya telah memaklumkan saya bila saya boleh meneruskan memandu.   ( ya / tidak )

2) Penilaian risiko serangan jantung berulang dalam masa terdekat:

Status arteri koronari saya telah dinilai melalui kajian stres / thalium ( ya / tidak ) atau pengkateteran jantung.  ( ya / tidak )

Keadaan arteri koronari saya telah dijelaskan kepada saya seperti berikut: ………….

Rancangan untuk
follow up
 status arteri koronari saya dari masa ke masa adalah: …………..

3) Penilaian tahap kerosakan jantung saya telah dinilai dengan:

Kajian tekanan / thalium ( ya / tidak )

Pengkateteran jantung ( ya / tidak )

Imbasan MUGA ( ya / tidak )

Ekokardiogram ( ya / tidak )

(Nota: sekurang-kurangnya satu daripada empat ujian ini perlu dilakukan untuk mengukur ejection fraction.)

Saya ( mempunyai / tidak mempunyai) beberapa tahap kegagalan jantung.

4) Nombor-nombor penting yang perlu saya tahu:

Profil lipid saya telah diukur, dan hasilnya adalah:

Jumlah kolesterol:

Kolesterol LDL

Kolesterol HDL

Trigliserida

Tekanan darah saya ialah:

Glukosa darah puasa
(fasting blood glucose)
 saya ialah:

Fraksi ejeksi
(ejection fraction)
 saya adalah:

(Nota: Jika fraksi ejeksi adalah 35 peratus atau lebih rendah, lihat # 6 di bawah.)

5) Nama dan dos ubat yang ditetapkan untuk saya:

Aspirin:

Ubat anti-platelet (seperti Plavix, Brilinta):

Penyekat beta:

Perencat ACE:

Spironolactone (jika fraksi ejeksi saya adalah 40 peratus atau kurang):

Statin:

Nota: Semua ubat-ubatan ini didapati membantu mencegah serangan jantung dan mengurangkan risiko kematian. Jika saya tidak menerima preskripsi untuk satu atau lebih ubat-ubatan ini, sebabnya ialah:

Saya telah berbincang dengan doktor saya sama ada saya perlu dirawat untuk tekanan darah tinggi. ( ya / tidak )

Saya telah berbincang dengan doktor saya sama ada saya perlu dirawat untuk diabetes atau pra diabetes. ( ya / tidak )

6) Mencegah kematian secara tiba-tiba

Jika fraksi ejeksi saya adalah 30 peratus atau kurang (atau jika saya mengalami kegagalan jantung dan fraksi ejeksi saya adalah 35 peratus atau kurang), saya telah dirujuk kepada ahli elektrofisiologi untuk membincangkan kemungkinan menggunakan implan defibrilator. ( ya / tidak )

Ahli keluarga saya telah dilatih dalam CPR. ( ya / tidak )


Berapa Kali Boleh Cuba Ambil Darah Bayi?

Artikel ini tidak ditujukan secara spesifik kepada sesiapa. Ia cumalah kupasan kepada isu susah ambil darah bayi sehingga terpaksa dicucuk berkali-kali. Bukan mudah nak ambil darah, pelbagai jenis faktor yang boleh membuatkan ia menjadi lebih susah daripada biasa. Kadangkala ketika sedang tekun seorang
doktor
 pelatih itu cuba untuk mengambil darah bayi, ibu atau bapanya kelihatan menjegilkan mata, memberi amaran secara tidak langsung. Adalah tu kesannya jika tersalah cucuk. Persoalannya di sini, bagi mereka yang terlibat secara profesional dalam kerjaya mengambil darah, berapa kali prosedur ini boleh dicuba sebelum kakitangan tersebut perlu memanggil mereka yang lebih berpengalaman? Teruskan membaca untuk tahu dengan lebih lanjut.

Kenapa kena ambil darah?

Ingat suka-suka ke doktor nak ambil darah? Jika datangnya seorang doktor, memberi salam dan meminta izin ingin memulakan prosedur venepunktur (mengambil darah), pasti ada sebabnya. Sebagai seorang profesional, sebelum menyentuh pesakit, prosedur tersebut perlu diterangkan terlebih dahulu. Tujuan dan risiko perlu diperjelas bagi memastikan mereka (ibu, bapa atau pesakit) faham bahawa ia merupakan prosedur yang akan memberikan kebaikan buat pesakit. Bukan sekadar cucuk sebab ingin mengumpul cop di dalam buku log doktor pelatih semata-mata.

Prosedur mengambil darah pesakit bukanlah satu prosedur asing di hospital. Ramai individu yang sering mengaitkan doktor dengan picagari. Ini bermakna pesakit sendiri tahu bahawa prosedur pengambilan darah ini penting bagi seorang doktor untuk mengesahkan diagnosis yang mungkin dialami oleh pesakit. Jika terdapat jangkitan, tanpa ujian darah, langkah bagi merawat tidak boleh diambil. Individu yang diserang oleh penyakit seperti
denggi
, sukar untuk dirawat tanpa memasukkan jarum ke dalam akses vena bagi menyeimbangkan jumlah air di dalam badan.

Antara sebab mengapa doktor “suka” hendak mengambil darah atau memasukkan jarum adalah:

Untuk mendapatkan maklumat lanjut berkenaan dengan penyakit pesakit

Untuk memasukkan air garam, ubat seperti
antibiotik
 atau prosedur transfusi

Memantau hemodinamik (pengaliran darah)

Memberi akses kepada
sumber nutrien
 bagi pesakit yang memerlukannya

Perlu diingatkan bahawa walau sepenting mana pun prosedur tersebut, tanpa kebenaran daripada pesakit atau
ibu bapa
 (bagi pesakit kanak-kanak), prosedur tersebut tidak boleh dijalankan. Oleh sebab itulah komunikasi merupakan kunci kepada pemahaman ibu bapa. Ia boleh meningkatkan tahap keyakinan mereka untuk menyerahkan tugas mengambil darah kepada doktor tersebut.

Namun, tidak semua doktor mempunyai kemewahan masa. Mereka perlu mengambil darah daripada beberapa pesakit sebelum meneruskan tugasan lain yang masih tertunggak. Hal ini menyebabkan komunikasi di antara penjaga, pesakit dan doktor itu sendiri tampak kelam kabut.

Berapa kali doktor dibenarkan untuk memasukkan jarum

Soalan cepumas. Berapa kali kita patut benarkan doktor memasukkan jarum untuk cubaan mengambil darah? Selaku ibu bapa, anda pasti tidak sampai hati untuk melihat anak kesayangan anda dicucuk dengan jarum, kan? Teriakannya kedengaran namun anda tidak mampu untuk berbuat apa-apa.
Keresahan
 yang melanda kadangkala boleh menyebabkan tangan melayang, suara ditinggikan dan ugutan disembur sekiranya doktor pelatih salah memasukkan jarum.

Jika dilihat pada sudut pandang doktor, mereka juga manusia yang melakukan kesilapan. Menurut laman Facebook Public Health Malaysia, secara amnya, doktor pelatih yang ingin mengambil darah perlu tahu bahawa mereka hanya mempunyai peluang sebanyak dua kali untuk mencuba. Jika gagal buat kali kedua, mereka bertanggungjawab untuk memanggil doktor yang lebih berpengalaman. Ia bagi mengelakkan penderitaan anak anda dek dicucuk berkali-kali sehingga menyebabkan
lebam
 di kedua-dua belah tangan.

Berbanding dengan orang dewasa, darah anak kecil sukar untuk diambil keluar. Mereka mempunyai akses vena yang kecil berbanding dengan orang dewasa dan tanpa bantuan, teramatlah sukar untuk mendapatkan darah daripada anak yang meronta-ronta. Jika pada ketika itu, kebanyakan doktor sedang sibuk, jika dibenarkan oleh ibu dan bapa, pengambilan darah boleh dicuba sehingga 4 kali. Jika masih gagal, kaedah tersebut perlu diberhentikan dan perbincangan lanjut mengenai alternatif lain perlu dilakukan untuk memberi ruang kepada ibu bapa memilih apa yang terbaik buat anak mereka.

Apabila ia melibatkan kebenaran untuk meneruskan prosedur perubatan, ibu bapa memegang kuasa veto dalam membuat keputusan. Jika selepas cubaan pertama gagal dan ibu bapa pesakit mengarahkan doktor lain untuk mengambil alih tugasan tersebut, permintaan mereka perlu diikuti.

Komplikasi prosedur venepunktur

“Doktor, kenapa tangan anak saya lebam ni?”

Tromboflebitis adalah komplikasi yang lazim berlaku kepada pesakit yang diambil darahnya melalui saluran vena. Ia terjadi apabila vena membengkak disebabkan oleh pengumpulan darah beku ataupun kesan daripada iritasi disebabkan oleh penggunaan peralatan perubatan yang melibatkan penyucukan jarum. Sebagai ibu bapa, sukar untuk kita terima penjelasan daripada doktor yang bertugas tatkala melihat tangan kecil si manja yang penuh dengan kesan cucukan jarum dan mungkin kebiru-biruan akibat lebam.

Kebanyakan doktor menganggap lebam dan kebengkakan hasil daripada cucukan jarum itu sebagai komplikasi “ringan”. Namun, ia bukanlah perkataan yang suka didengari oleh ibu bapa kerana ia seumpama merendah-rendahkan tahap kebimbangan mereka terhadap isu terbabit. Setelah jarum dicabut keluar seusai tamat prosedur tersebut, tempat suntikan boleh ditekan untuk beberapa minit bagi mengelakkan kawasan yang dicucuk itu menjadi bengkak. Kawasan yang pernah dicucuk perlu dijaga dengan baik supaya tidak berlaku sebarang jangkitan.

Secara amnya, perkara tersebut (lebam dan kesan cucukan) akan hilang dalam masa beberapa hari. Namun jika anda berasa risau akan perkara tersebut, boleh dapatkan khidmat nasihat daripada doktor pakar atau pegawai perubatan atas panggilan. Jika anda tidak berpuas hati dengan perkhidmatan perubatan yang diberikan, berundinglah dengan pihak hospital bagi mencari jalan penyelesaian terbaik. Tiada gunanya jika diviralkan isu ini walaupun kita tahu perkara ini sensitif buat ibu bapa. Jika anak anda menunjukkan simptom seperti sesak nafas, batuk berdarah, mengadu kesakitan atau menangis sukar dipujuk seusai mengambil darah, dapatkan nasihat doktor.

Konklusi

Prosedur mengambil darah kanak-kanak tidak mudah. Ibu bapa perlu memberikan kerjasama agar siasatan klinikal dapat dijalankan dengan lancar. Doktor juga perlu bertanggungjawab, melakukan kerja dengan penuh etika, terangkan prosedur kepada pesakit dan jangan mencuba untuk mengambil darah jika gagal dua kali. Minta bantuan daripada pegawai perubatan yang berpengalaman untuk tindakan selanjutnya.


Mengatasi Kehilangan Insan Dicintai

Kematian merupakan satu proses kehidupan. Namun, walaupun anda menyedari akan hakikat itu, ia sememangnya amat sukar untuk mengatasi kesedihan kehilangan insan dicintai, seperti suami atau isteri.

Walau bagaimanapun, anda tetap perlu meneruskan kehidupan anda, dan terus meratapi kehilangan dengan bersedih hanya akan mendatangkan impak buruk kepada kesihatan anda. Anda perlu belajar untuk mengubati kesedihan itu.

Selepas kematian pasangan anda, anda akan menerima sokongan dari keluarga dan rakan. Anda mungkin merasakan bahawa dengan melakukan pekerjaan seperti biasa dan membiarkan diri anda dalam kesibukan dapat membantu anda dari memikirkan tentang pasangan anda.

Namun, realitinya anda perlu menerima perubahan yang berlaku dalam kehidupan anda. Pertempuran ini adalah milik anda. Berikut adalah beberapa tip untuk membantu anda mengatasi kesedihan yang dirasai.

Berkongsi

Anda boleh memilih untuk meluahkan apa yang anda rasai kepada keluarga atau rakan rapat yang boleh mendengar dan memberikan pendapat kepada anda. Anda boleh kongsikan segalanya tentang pasangan anda.

Ia mungkin mendatangkan kesukaran pada mulanya untuk berbual tentang seseorang yang boleh mengakibatkan kesedihan pada ada. Namun, ia adalah baik untuk menghadapi realiti dan berkongsi memori. Mereka pasti boleh menawarkan sokongan yang anda perlukan.

Bersosial

Apabila anda menyertai kumpulan atau kelab, anda boleh menemui individu yang berdepan situasi yang sama dengan anda. Mereka pasti dapat memahami perasaan dan ada masanya dapat memberikan bantuan berdasar situasi yang pernah mereka lalui.

Anda boleh meminta bantuan doktor, psikologi atau agensi tertentu untuk mendapatkan kumpulan yang sesuai untuk anda. Anda boleh bebas berkongsi kesedihan dengan ahli kumpulan yang lain. Jika anda tidak mahu keluar atau tidak mahu individu lain mengetahui tentang diri anda, anda boleh mencari kumpulan atau forum dalam talian.

Elakkan perubahan mengejut

Selepas kehilangan pasangan, anda mungkin mahu pergi ke sesuatu tempat lain yang tiada siapa mengenali anda, supaya anda tidak perlu berlagak seperti anda tidak mempunyai masalah.

Walau bagaimanapun, individu di sekeliling anda boleh memberikan bantuan dan sokongan yang anda perlukan. Tambahan pula, pada ketika ini, emosi anda masih tidak stabil, jadi memilih untuk menukar pekerjaan atau berpindah rumah, hanya akan mendatangkan kesukaran dalam proses merawat kesedihan anda.

Bantuan profesional

Jika anda masih tidak mampu mengatasi kesedihan kerana kehilangan pasangan, anda perlu mendapatkan bantuan profesional seperti pakar dalam kesihatan mental. Mereka layak dan telah dilatih untuk memberikan bantuan dalam situasi ini.

Anda harus membiarkan profesional mengetahui tentang keadaan, perasaan, permasalahan anda dan mengikuti arahannya untuk mendapatkan sokongan yang terbaik.

Fizikal dan mental

Bersedih boleh menjejaskan kesihatan fizikal dan mental. Jadi, adalah penting untuk anda mengambil berat tentang penjagaan diri. Cuba untuk lakukan aktiviti fizikal, mengamalkan pemakanan seimbang dan mendapatkan tidur yang mencukupi.

Elakkan untuk menggunakan dadah, alkohol atau merokok. Tabiat ini hanya akan mendatangkan kesan bahaya kepada diri anda.

Perlukan masa

Ia memerlukan masa untuk anda membiasakan diri dengan kehidupan baru tanpa pasangan. Ia adalah normal. Ia mungkin makan masa berminggu, berbulan, atau mungkin bertahun.

Kehilangan pasangan akan sentiasa membuatkan anda bersedih. Tetapi, anda tidak boleh berputus asa. Tip yang diberikan pasti dapat membantu mengatasi kehilangan ini.

Hello Health Group
 tidak memberikan nasihat, diagnosis atau rawatan perubatan.